text: ოსკარ ნიმეიერი |ოსკარ ნიმეიერი| |პირადი ინფორმაცია| |მშობ. სახელი||Oscar Niemeyer| |დაიბადა||15 დეკემბერი, 1907 რიო-დე-ჟანეირო, ბრაზილია| |გარდაიცვალა||5 დეკემბერი, 2012 რიო-დე-ჟანეირო, ბრაზილია| |ნაშრომები| |პრაქტიკა||არქიტექტორი| |მნიშვნელოვანი შენობები||კოპანის შენობა (Edifício Copan), ბრაზილიის ეროვნული კონგრესის შენობა| |მნიშვნელოვანი პროექტები||გაეროს შტაბბინა ნიუ-ოირკში ქალაქი ბრაზილია |მნიშვნელოვანი დიზაინი||ბრაზილიის კათედრალი| |ჯილდოები და პრემიები||პრიცკერის პრემია, 1988| ბიოგრაფია[რედაქტირება] 1934 წელს, რიო-დე-ჟანეიროში დაამთავრა „ესკოლა ნაციონალ დე ბელას არტეზი“. ამავე პერიოდში იგი შეუერთდა ბრაზილიელი არქიტექტორების ჯგუფს, რომლებიც თანამშრომლობდნენ ლე კორბუზიესთან განათლებისა და ჯანდაცვის სამინისტროს ახალი შენობის პროექტზე რიო-დე-ჟანეიროში. ამ პროექტზე ოსკარ ნიმეიერი ლუჩიო კოსტასთან და ლე კორბუზიესთან 1938 წლამდე მუშაობდა. კორბუზიეს გავლენა ნიმეიერის ადრეულ ნამუშევრებზე აშკარაა. თუმცა მან თანდათან შექმნა საკუთარი თლილი ფორმები. მისმა სიმსუბუქემ შექმნა სივრცე რამაც არქიტექტურული სქემა გარდაქმნა რაღაც აქამდე უცნობში. ჰარმონიულობა, გრაციოზულობა და ელეგანტურობა, ნიმეიერის შემოქმედებას კარგად აღწერს ეს სიტყვები. ნიმეიერის შექმნილმა ადაპტაციებმა შესაძლებელი გახადა გამოცდილების ეფექტიანი გამოსახვა, რათა დაეკავშირებინა ბაროკოს ენა თანამედროვე არქიტექტურასთან. რაც განახორციელეს ცნობილმა მათემატიკოსებმამა ხუან კარტოზომ და იტალიელმა პიერ ლუიჯი ნერვიმ. ჩაზნექილი და ამოზნექილი გუმბათები ბრაზილიის ეროვნული კონგრესის შენობაზე, სვეტები ალვორადასა და პლანალტოს სასახლეებზე, უაღრესად ორიგინალური თვისებებია. ოსკარ ნიმაიერმა წარმატებით შეაერთა მართკუთხა და სიმეტრიული პერსპექტივები ესპლანსისა და სამინისტროს აშენებით ჩუქურთმებისა შესაქმნელად, რკინაბეტონის გამოყენება და სწორი ხაზის ესტეთიური შესაძლებლობების საოცარი გამოყენება გარდაიქმნა ქარხნებში ცათამბრჯენებში საცხოვრებელ ზონებში თეატრებში ტაძრებში და სხვა. მათგან აღსანიშვნის ღირსია “obra do berco” “Estrada das Canoas”- რეზიდენცია რიო-დე-ჟანეიროში და “ Ibirapuera“-ს კომპლექსი სან-პაულუში. 1929 წელს ნიმეიერმა და კოსტამ შექმნეს ბრაზილიური პავილიონი, ნიუ-იორკის მსოფლიო გამოფენაზე. 1942 წლამდე შექმნილ შენობებზე ეტყობა ბრაზილიური ბაროკოს ზეგავლენა. მიუხედავად იმისა რომ ნიმეიერი ასოცირდება თავის მთავარ შედევრთან დედაქალაქ ბრაზილიასთან, მან ადრეული აღიარება მოიპოვა თავისი მასწავლებლისგან კორბუზიესგან, როდესაც ერთად მუშაობდნენ მსოფლიოს ერთ-ერთ ყველაზე სიმბოლურ შენობაზე — გაეროს სათავო ოფისზე ნიუ-იორკში. 1957 წლიდან 1959 წლამდე ოსკარ ნიმეიერი დაინიშნა კომპანია „ნოვა-კაპანის" არქიტექტურულ მრჩევლად. ეს კომპანია მუშაობდა ლუი კოსტას ბრაზილიის გეგმის განხორციელებაზე. შემდეგ წელს ნეიმერი ნოვა კაპანის მთავარი არქიტექტორი გახდა და ქმნიდა ქალაქის მნიშვნელოვანი ნაწილის უმრავლესობას. ეს შენობები ხაზს უსვამდნენ თანამედროვე სიმბოლიზმის კრეატიულობას. 5 წლის შემდეგ, 1964 წელს კომუნისტურ პარტიასთან პოლიტიკურმა კავშირმა ნიმეიერი იაძულა საფრანგეთში გაქცეულიყო. სადაც შექმნა საფრანგეთის კომუნისტური პარტიის შენობა. დიქტატურის დასრულების შემდეგ დაბრუნდა ბრაზილიაში, სადაც ასწავლიდა უნივერსიტეტში და ეწეოდა კერძო პრაქტიკას. დედამიწის სამხრეთ ნახევარსფეროში ოსკარ ნიმეიერი იყო პირველი, რომელმაც შემოიტანა ახალი კონცეფციები არქიტექტურაში, მისი დიზაინები გამოირჩევა არტისტული მოქნილობით, რომელიც დაფუძნებულია ლოგიკაზე და შინაარსზე. ნიმეიერის წვდომა დიდი არქიტექტურისადმი, რომელიც დაკავშირებულია თავისი სამშობლოს ფესვებთან, გარდაიქმნა ახალ მოქნილ ფორმებში და შენობების ლირიციზმში, არა მხოლოდ ბრაზილიაში, არამედ მთელ მსოფლიოში. თავისი ცხოვრების მიღწევებისთვის მიღებული აქვს პრიცკერის პრემია. ოსკარ ნიმეიერი განაგრძობს სამუშაო დაფაზე მუშაობას და ესალმება არქიტექტორებს მთელი მსოფლიოდან. მას სურს, რომ არქიტექტორებს შთააგონოს მგრძნობელობა ესთეტიურობისადმი, რამაც შეაძლებინა არქიტექტურული ფორმების მანიპულაციით სილამაზისკენ სწრაფვა. რესურსები ინტერნეტში[რედაქტირება] - ოფიციალური საიტი - May 2006 Interview with Niemeyer, age 98, in Metropolis Magazine - Niemeyer in Brasília history - Niemeyer rosewood easy chair and ottoman at Noho Modern - Contemporary Art Museum Niteroi. - Tripoli International Fair by Oscar Niemeyer, 360 Panorama by Melkan Bassil - Oscar Niemeyer's Strick House in Santa Monica - JK Building, Belo Horizonte, Brazil - Pritzker Prize 1988


source: CulturaX

text: დედა ღამე / Mother Night / ქართულად - Movie.Ge Mother Night / ქართულად დოკუმენტური ფილმი ქალთველ ახალგაზდობაზე, მსახიობებზე, მომღერლებზე , მხატვრებზე, რომლებიც გრძელ თმას ატარებენ და იქ დადიან უსაქმოდ , სადაც მზე ისე ანათ... როდესაც დედამიწა მ... რეჟისორი: ბორა დეგტეკინი უიღბლო ბანკების მძარცველი ზეკი მიულერი ცამეტი თვის პატიმრობის შემდეგ გამოდის ციხიდან. ის მიდის ნაძარცვის მოსაძებნად, რომელიც დამალეს მშენებლობაზე. მას...


რელიზები 24.04.2009 საქართველოს პრეზიდენტმა ენერგეტიკულ სამიტზე გამგზავრების წინ კომენტარი გააკეთა დღეს საქართველოს პრეზიდენტი მიხეილ სააკაშვილი ბულგარეთში გაემგზავრა, სადაც ენერგეტიკული სამიტი მიმდინარეობს. გამგზავრებამდე მიხეილ სააკაშვილმა კომენტარი გააკეთა და სამიტის მნიშვნელობაზე ილაპარაკა. მისი თქმით, ძალზე მნიშვნელოვანი პერსპექტივა გამოჩნდა იმ პროექტებთან დაკავშირებით, რომლებზეც საქართველო დიდი ხანია მუშაობს. პრეზიდენტმა ასევე აღნიშნა, რომ სოფიაში დღეს სტრატეგიული დოკუმენტები გაფორმდება, რომლებიც ევროპაში აზიური გაზის მიწოდებას შეეხება. "როგორც ხედავთ, თანდათანობით, კონკრეტული სერიოზული პროექტები გამოგვდის. მოკლევადიანი მნიშვნელობით ამ პროექტების განხორციელება საქართველოში დიდი მშენებლობების დაწყების, ახალი სამუშაო ადგილების შექმნის საწინდარია, ხოლო გრძელვადანი თვალსაზრისით, ეს არის ჩვენი ქვეყნის ბევრად მეტი დაცულობა, მეტი პოლიტიკური, ეკონომიკური და ენერგეტიკული უსაფრთხოება, ჩვენი მნიშვნელობის გაზრდა ევროპისთვის. ჩვენ გამოვედით დსთ-დან, ამიტომ ინტეგრაცია ევროპის მიმართულებით და შუააზიის მიმართულებით პოლიტიკურ და ეკონომიკურ სივრცეში, სადაც ენერგეტიკა შეასრულებს გადამწყვეტ როლს, ძალზე მნიშვნელოვანია. ამასთან დაკავშირებით, 7 მაისს პრაღაში ხელს ვაწერთ აღმოსავლეთის პარტნიორობის ინიციატივას, ე.ი. ევროკავშირთან პირველად ვამყარებთ ინსტიტუციურ კავშირს და აქაც ენერგეტიკა ასრულებს უმნიშვნელოვანეს როლს. თანდათანობით, მძივებივით ეწყობა ჩვენი ახალი გეოპოლიტიკური სტრატეგია", - განაცხადა საქართველოს პრეზიდენტმა. სოფიაში ენერგეტიკული სამიტი დღეს გაიხსნა. მასში ევროკავშირის წევრი და მისი მეზობელი ქვეყნები მონაწილეობენ. საქართველოს პრეზიდენტის ადმინისტრაციის პრესსამსახური ბმულის ელ-ფოსტაზე გადაგზავნა


text: განცხადება კოტეჯი წაღვერში - სამცხე-ჯავახეთი - ბინები კურორტებზე - უძრავი ქონება - gancxadebebi.ge, უფასო განცხადებების საიტი საქართველოში


26 აგვისტო, 2008 თავი 43. მწარე შეკითხვა ("მაგდა") ავტობუსში მთელი გზა ეტიტინებოდა თეა მაგდას. ხან რა ჰკითხა, ხან – რა... მაგდა ზერელე პასუხებს აძლევდა. სხვაგან იყო ახლა მისი გონება. ხუთი წლით უკან დააბრუნეს ფიქრებმა. მაგდას გონებაში ორი სახე ენაცვლებოდა ახლა ერთმანეთს: გიასი და ნოდარის. ყველა წვრილმანს იხსენებდა. მის თვალწინ რეტროსპექტრულ ჩვენებასავით გაირბინა მათთან ურთიერთობის ყოველმა დღემ, ყოველმა საათმა, ყოველმა წუთმა... აი, გია სიყვარულში გამოუტყდა მაგდას... და მაგდამ იგი უარჰყო... რატომ? - ვერ გასცა პასუხი ამ კითხვას მაგდამ. გიას “თავგანწირვა”, - დეკემბრის ცივ ღამეში დილამდე მაგდას სახლის წინ დგომა დასჭირდა, რათა მაგდა მის სიყვარულში დარწმუნებულიყო და მისთვის მოწყალების თვალით გადმოეხედა... მერე?... მერე, თითქოს, ყველაფერი კარგად მიდიოდა, მანამ, სანამ გია ჯარში არ წაიყვანეს... იმ დღიდან დატრიალდა უკან მაგდას ბედის ბორბალი... იმ დღიდან კი?... შეიძლება, ცოტა უფრო გვიანაც... ამას არ ჰქონდა არსებითი მნიშვნელობა. ბევრ რამეს ხვდებოდა ახლა მაგდა, მგრამ, სამწუხაროდ, ძალზე გვიანი იყო უკვე.... მაგდამ ერთდროულად დაკარგა ორი ადამიანი!... ორი ადამიანი, რომელთაც იგი უყვარდა! - ვინ იყო ამაში დამნაშავე, ვინ?... - შენ!... - ჩასძახა მაგდას საკუთარმა ხმამ. - მე?!... - შეკრთა მაგდა. - ჰო, შენ!... შენ არასოდეს მისმენდი! არ გინდოდა გეღიარებინა, რომ არ იყავი ყოველთვის მართალი!... ახლა კი მისმინე და არ გაბედო წინააღმდეგობის გაწევა! - კი, მაგრამ, ვინ ხარ შენ?! - მე “სიმართლე” მქვია... ხან – “სინდისსაც” მეძახიან... ხან – “მეორე მეს”... მაგას რა მნიშვნელობა აქვს? - რა გინდა?! - მე მინდა გამხილო! მინდა დაგანახო, ვინ ხარ შენ სინამდვილეში... მე მაქვს ამის უფლება! მაშ ასე, მისმინე: გია ჯარში იყო, სამშობლოს ემსახურებოდა და თან შენზე ფიქრობდა, შენ კი... შენ იმას განიცდიდი, რომ შ ე ნ დარჩი მარტო, რომ შ ე ნ თ ვ ი ს ძნელი იყო გიასგან შორს ყოფნა... ჰო, მართალია, შენ გიყვარდა გია, ძალიანაც გიყვარდა, რადგან... გია შენ გაღმერთებდა!.. შენ ხომ დათოც გიყვარდა? მაგრამ, როგორც კი შეიტყვე, რომ დათოს მაიკო უყვარს და არა შენ, მომენტალურად ამოიღე გულიდან დათოს სიყვარული... დათო შეფუთული საჩუქარივით გადაეცი მაიკოს... ჰო, შენ მაშინ ისე მოიქეცი, როგორც ნამდვილ მეგობარს შეეფერება... მაგრამ, ასე ვერ მოიქცევა ის, ვისაც ნამდვილად უყვარს... - მე გია მიყვარდა!... - მაშინ?... მაშინ შენ არ გიყვარდა გია!... გია შენ მერე შეგიყვარდა!... ნუ მაწყვეტინებ! ამის შემდეგ გამოჩნდა ნოდარი!... - როგორ, ნოდარის გამოჩენასაც მე მაბრალებ? ჩემი ბრალია, თუ მას შევუყვარდი?... თუ მომიტაცა და ძალით წამიყვანა?... თუ მან ჩემზე გულწასულზე იხმარა ძალა?... მე არა ვარ ამაში დამნაშავე! და ვერც ვერასოდეს ვაპატიებ ამას ნოდარს! - შენ მხოლოდ ამაში ხარ მართალი! ნოდარის გამოჩენა შენს ცხოვრებაში - ბედის ამბავი იყო!... მაგრამ, ნოდარს შენ უყვარდი, მაგდა! და შენ წარმოიდგინე, უფრო მეტადაც კი, ვიდრე უყვარდი გიას!... როგორ ეპყრობოდი ნოდარს? ვერ აპატიე!... და რა ვერ აპატიე, დიდი სიყვარული? თუკი ყოველივე ის მართალია, რაც შენ დედამ გიამბო იმ საბედისწერო დღის შესახებ, მაშინ რატომ ამტყუნებ ნოდარს? ნუთუ გგონია, რომ დედა ტყუილს გეტყოდა? მერე და რისთვის?... ვის გამო, რატომ?... შენ ხომ თავადაც ძალიან კარგად იცი, რომ ხშირად მიგდის გული, გონებას კარგავ და იმდაგვარ შოკშიც ჩავარდნილხარ ერთი ორჯერ?... ნოდარი ხომ სულ გიმტკიცებდა, “არა ვარ შენს წინაშე დამნაშავეო”?! უსმენდი? უჯერებდი?... - არა!... - რატომ? იმიტომ რომ შენ არ გაწყობდა ამდაგვარი სიმართლე!... მაშინ ვეღარავის გაამტყუნებდი! როცა შენს სიცოცხლეს საფრთხე ემუქრებოდა, ბეწვზე ეკიდა შენი ყოფნა-არყოფნის საკითხი, ვინ გადაგარჩინა? - ნოდარმა! 900 გრამი სისხლი გაიღო... შენ იცი, ეს რამდენია? ეს ძალიან ბევრია, მაგდა... იმაზე გაცილებით მეტი, ვიდრე შეიძლება წარმოიდგინო!... და იცი რატომ გააკეთა ეს? იმიტომ რომ სიცოცხლეზე მეტად უყვარდი! - მე ხომ მის შვილს ვაჩენდი მაშინ?! - ოო, რა გვიან გაგახსენდა, რომ შენ ნოდარის, ჰო, ჰო, ნ ო დ ა რ ი ს შვილს აჩენდი მაშინ! შენ? შენ რითი დაუფასე სიკეთე შენი შვილის მამას? იმით, რომ ნოდარს, რომელიც ძლივს იდგა ფეხზე იმდენი სისხლის გაღების შემდეგ, აშკარად და დაუფარავად უთხარი, “წადი აქედან, მე შენ არ მიყვარხარო?!”... აი, რას ნიშნავს, რომ არ იცნობდი ცხოვრებას! ბავშვიანი მარტოხელა ქალები კუდში დასდევენ მათი შვილების მამებს, რათა ბავშვს გვარი მისცენ!... გ ვ ა რ ი!!!... შენ კი... - გვარი ჩემი აქვს თეას!... რა მნიშვნელობა აქვს, ვისი გვარი ექნება?! - გვარს კი არა, სტატუსს აქვს მნიშვნელობა: შენს შვილს ახლა ნაბიჭვრის სტატუსი აქვს! ოთხი წელი გეხვეწა ნოდარი, “ხელი მოვაწეროთ, ბავშვს მამა თუ არ ეყოლება, გვარი მაინც ექნება კანონიერი მამისო”... ოთხი წელი იცილებდი თავიდან... ოთხი წელი უმალავდი ბავშვს!... და აი, როცა ნოდარი თავად ჩამოგცილდა, როდესაც მან ცხოვრების მეგობარი მონახა, რომელიც მას ყველაფერში მხარში უდგას (თუნდაც ის რად ღირს, რომ ნოდარს დაჰყვება უკანონო ბავშვის სანახავად!), შენ გამწარდი და მზად ხარ, ხელით მიახრჩო ნოდარის მეუღლე!... - არა, ეს სიცრუეა!... მე ცუდად არ ვფიქრობ იმ ქალზე! რატომ გგონია, რომ ასეა? - იმიტომ რომ შენ აღმოჩნდი მიტოვებული! ასე არ არის?... შენს გამო არ ჰყავს თეას მამა! - მე გია მიყვარდა!... გიას ველოდი! - ნოდარის შვილით ელოდი გიას? და ნოდარს რა პასუხს აძლევდი? შენი შვილი რატომ უნდა იყოს გიას გერიო? რომ გითხრეს, გიას ცოლი მოყავსო, რატომ ვერ დაიჯერე? რას გავარდი ქორწინების სახლთან? ან რას ელოდებოდი, გია მიატოვებდა ლეას და შენ გამოგეკიდებოდა უკან? - არც გიას ვყვარებივარ... ლეა ფეხმძიმედ იყო, როცა ჩამოიყვანა... თან მიმტკიცებდა, ლეა ძალიან გგავსო... და მე ვერ მაპატია თითქოს... ჩემთვის ყველაზე დიდი ბედნიერება, ჩემს ცხოვრებაში, ყველაზე მთავარი იქნებოდა გიას გვერდით ყოფნა. - გიას რომ ცოლობის ნაცვლად საყვარლობა შემოეთავაზებინა, დათანხმდებოდი? - არა, არავითარ შემთხვევაში!!! - მაშინ არ ყოფილა მთავარი გიას გვერდით ყოფნა... შენთვის მთავარი ყოფილა გიას ცოლობა... - მე ამათ შორის განსხვავებას ვერ ვხედავ! - სამაგიეროდ გია ხედავს განსხვავებას... გიას არ უნდოდა ცოლი სხვისი უკანონო ბავშვით... და შენ ეს ვერ აპატიე მას!. ბოლოს და ბოლოს, ვინ ხარ შენ, მაგდა გელოვანო, რომ ყველა შენ გეტრფოდეს, შენთვის გიჟდებოდეს, რომ ყველამ შენ გაპატიოს ყველაფერი?! - ვითომ, რატომ არ უნდა მაპატიოს?! - კარგი, ვნახოთ: გიამ უნდა გაპატიოს ბავშვის გაჩენა ნოდარისგან! – რატომ? შენ მოუხადე გიას ბოდიში ამის გამო? მისწერე წერილი, ან თუნდაც პატარა ბარათი, აუხსენი ყოველივე, რაც მოხდა? იმართლე თავი მის წინ? - არა!... საჭიროდ არ ჩათვალე ასეთი წერილის მიწერა!... “ჩამოვა და ყველაფერს თავად მიხვდებაო”, “გიას ვუყვარვარ და მაპატიებსო”, არა?... არ გაპატია! და იცი რა არ გაპატია? ის, რომ მან სიმართლე (თუნდაც ასეთი მწარე სიმართლე!) შეიტყო არა შენგან, არამედ მზიასგან! ერთი ღმერთმა იცის, კიდევ რა მისწერა გიას მასზე უგონოდ შეყვარებულმა “შენმა მეტოქემ”... და გიამაც აღარ გაპატია! - ხო, აღარ მაპატია... - აღარც ნოდარმა გაპატია ამდენი ჯიუტობა და ცოლიც მოიყვანა და თეას ნახვაც შენი თანხმობის გარეშე მოახერხა... - ღმერთო ჩემო, რა ჩაკეტილი წრეა: მე ვერ ვაპატიე გიას და ნოდარს... მათ ვერ მაპატიეს მე... - ჰო, მაგდა, ჰო... შენ ის არ გაითვალისწინე, რომ პატიობენ მათ, ვისაც თავადაც შეუძლია პატიება!... შენ ეს არ შეგიძლია და ნურც სხვებისგან მოითხოვ ამას! ვერავინ ვერ გაპატია ვერაფერი!... არავინ არ გაპატია არაფერი!... - დე, რატო ტირი? - თეას ხმამ რეალობას დაუბრუნა მაგდა. - არ ვტირი, თეა... - აბა ეს რა არი? - თეამ თვალებიდან ღაწვებზე ჩამოუსვა ხელები და სველი ხელიგულები დაანახა მაგდას. - თვალში ჩამივარდა რაღაც... - მაგდამ ცხვირსახოცი ამოიღო და მისდაუნებურად გადმოღვრილი ცრემლები მოიწმინდა. - დე... დედიტო, რა არის ნაბივჭალი? - თეა, სად მოისმინე შენ ეს სიტყვა? ვინ გითხრა ეს? - შეძრწუნდა მაგდა. ამასობაში ავტობუსი სახლს მიუახლოვდა. მაგდამ თეა ხელში აიყვანა, სწრაფად ჩავიდა ავტობუსიდან და თეა ძირს ჩამოსვა. - თეა, გაიგე, რა გკითხე? ვინ გითხრა შენ ეს სიტყვა? - მატამ... მოვიდა და მითხრა: “მე შენთან არ ვითამაშებ, შენ ნაბივჭალი ხარო”... დე, რატო არ ითამაშებს ჩემთან მატა? - “მატა” კი არა, “მა-კა”! თეა, თქვი მა-კა... - მა-კააააა! – თქვა თეამ და მთელი ხელოვნება ჩააქსოვა ასო “კ”- წარმოთქმაში. - ასე, ახლა კი დამპირდი, რომ აღარასოდეს იტყვი ამ სიტყვას... - არ ვიტყვი... რომელს?.. - თეამ დიდი ზღვისფერი თვალები შეანათა მაგდას. - აი, მაკამ რომ გითხრა... - ააა, ნაბივჭალიო? ხოოოო, არ ვიტყვი. - აბა, დედა დაიფიცე?! - დედას დეფიცებიიიი, - გააგრძელა თეამ ბოლო მარცვალი, - და ტიდე ნოდარი ბიძიას დეფიცებიიიი!... მაგდა შეკრთა. - თეა, ნოდარი ბიძიას ნუ იფიცებ... იფიცებენ-ხოლმე დედას!... - და მამას? - მაგდას გული მოეწურა ამ კითხვაზე. “ღმერთო ჩემო, ნუთუ ნოდარმა რამე უთხრა თეას?” - დედიტო, რატო არა მყავს მე მამიტო? იცი, სუყველას ყავს მამიტო, მე ტი – არა! “ააა, აი, თურმე რა ყოფილა... არა, ნოდარი არაფერს ეტყოდა!...” - თეა, დედი-კო, მამი-კო, კა-ტა... გაიმეორე... - დედი-კო, მამი-კო, კა-ტა, შო-კო-ლადის კა-ნფეტები...- დაუმატა თეამ “კ”-ს შემცველი საყვარელი სიტყვები, - დედი-კოოო, მიყიდი შო-კო-ლადის კა-ნფეტებს? - ჰო, გიყიდი, თუ “კ”-ს ნაცვლად “ტ”-ს აღარ იტყვი-ხოლმე... - აღარ ვიტყვი... - ჰოდა კარგი გოგო იქნები... - სად არის ჩემი მამიკო? წასულია და მალე მოვა? როდის მოვა? - არ ვიცი... რას აიტეხე ეს “მამიკო” და “მამიკო”?!... - აი, დადას და თამუნას ყავთ ვაჟა მამაკო... სხვებსაც ყავთ მამიკოები... მე კი სულ არა მყავს... დადამ მითხრა... - ერთი ამ “გ”-ს თქმაც ვისწავლოთ და მერე სულ კარგი გოგო იქნები... - არა, “დ” – ძნელია... დადამ მითხრა, “ცოდო ხარ, მამა რომ არ დყავსო და თუ დინდა, ჩემი მამიკო შენი მამიკოც იყოსო”... იყოს? ჰა, დე, იყოს? - თეა, ბევრს ლაპარაკობ ძალიან... თეამ ერთი ღრმად ამოიოხრა და ჩუმად გაჰყვა მაგდას. ვინ რა იცოდა, რა ცეცხლი ტრიალებდა ახლა მაგდას გულში?! თეამ ხომ მაგდას ფიქრები გააგრძელა ხმამაღლა?! “სად არის ჩემი მამიკო? რატომ არ მყავს მამა?!” ო, რა მწარე იყო ეს შეკითხვები!... არ ჰქონდა მაგდას პასუხი ამ შეკითხვაზე, უფრო ზუსტად, - გვიანი იყო პასუხის მთელი კვირა ვერ დააწყნარა მაგდამ თეა. რა თემაზეც არ უნდა დაეწყოთ ლაპარაკი, ბოლოს მაინც იმით თავდებოდა: “სად არის ჩემი მამიკო?” ხან რა უთხრა მაგდამ, ხან - რა... თეას მაგდას პასუხი არ აკმაყოფილებდა. მაგდას პასუხზე; “შორს არის წასულიო”, ახალი კითხვები ჩნდებოდა: “სად არის ძალიან შორს? მალე მოვა?” მაგდასგან რომ პასუხი ვერ მიიღო, ახლა ბებიამისს შეუწუხა გული: “ბებიკო, რატომ არ მოდის ჩემი მამიკო? სად არის?” - მაგდა, მომაცილე თეა!... თუ არა და შენ თავად გაეცი პასუხი, სად არის მამამისი!- იყვირა მოთმინებადაკარგულმა ნინომ. იმ დღეს პირველად გაიტყიპა თეა. - მე მამიკო რომ არ მყავს, იმიტომ მცემ, ხო? მამიკო რომ მყავდეს, ვერაფერსაც ვერ მცემდი... მე სუყველაფერს ვეტყოდი ჩემს მამიკოს... სუყველაფერს... - გულამოსკვნით ტიროდა თეა და ახლოს არ იკარებდა არავის. როგორ არ ეცადა ნინო თეას დაწყნარებას, რას არ დაპირდა... არაფერი გამოუვიდა. ორ ცეცხლს შორის იყო ქალი, - აქეთ თეა იმდუღრებოდა, იქით - მაგდა. თეას დამშვიდება მალხაზმა ითავა, ნინომ კი მაგდას მიაშურა. - დედიკო, რატომ ვარ ასე უბედური?! რატომ?! რატომ?!... - ტიროდა ბალიშებში ჩამხობილი მაგდა. - რა ვქნა, შვილო, რით დაგეხმარო?! - ცდილობდა მის დამშვიდებას ნინო, მაგრამ უშედეგოდ! - დედა, მე ხომ ყველა დავკარგე! გიამ – ლეა მოიყვანა... ისე, რომ არც კი მკითხა ნორმალურად, რა მოხდაო... ახლა კი ნოდარმაც ზურგი შემაქცია... აღარ ვჭირდები... ნოდარმა ცოლი მოიყვანა, დედა! - კი, მაგრამ... შენ ხომ სულ ნოდარის წინააღმდეგი იყავი?! ასე უცებ რა შეიცვალა, მაგდა?! - გაუკვირდა ნინოს. - შეიცვალა!... ჰო, თურმე შეიცვალა, დედა! - მაგდა წამოჯდა და ცრემლიანი თვალები შეანათა ნინოს, - ბრმა ვყოფილვარ, დედა, და თვალი ამეხილა!... გიამ რომ ცოლი მოიყვანა, კი, როგორ არ იმოქმედა, მაგრამ... არც ძალიან გავგიჟებულვარ, რადგან.... რადგან... ნოდარზე ვფიქრობდი უკვე... ჩემდაუნებურად ვფიქრობდი. ნოდარს მე ვუყვარდი, მართლა ვუყვარდი და მე კი ეს ვერ დავუფასე... თავმოყვარეობა არ მაძლევდა უფლებას, რომ მოწყალების თვალით გადამეხედა მისთვის... “თავმოყვარეობა” თუ უფრო “ამპარტავნობა”?! ახლა? ახლა რა ვქნა, დედა?! მითხარი, მირჩიე რამე!... - რა გირჩიო, მაგდა?! როცა გირჩევდი, შენ არ გესმოდა და ახლა კი – გვიანია... ჰო, კარგი, დამშვიდდი... - დღეს იცი, რა მკითხა თეამ? “ნაბიჭვარი” რა არიო... რა ვქნა, დედაააა! - მაგდა ისევ ბალიშებში ჩაემხო და მწარედ ატირდა. - იტირე, ეს კარგი გაკვეთილი იქნება შენთვის... ნინო და მალხაზი თითქმის ერთდროულად გავიდნენ კარის გასაღებად. მალხაზს ხელში ჰყავდა აყვანილი თეა, რომელიც ჯერ ისევ ქსუტუნებდა იმდენი ტირილის შემდეგ. ნინომ კარი გააღო და... - ჩემო ნოდარი ბიძიაააა! - იყვირა თეამ და მალხაზის ხელიდან ლამის გადაფრინდა ნოდარისკენ. ნოდარმა სწრაფად დაიჭირა ბავშვი და გულში ჩაიხუტა. - არ წახვიდე, ჩემო ნოდარი ბიძია... არ დამტოვო... - კვლავ ტირილი დაიწყო თეამ და მთელი ძალით შემოხვია თავისი პატარა მკლავები ნოდარს კისერზე. - მობრძანდით, ნოდარ, - ნინომ გზა დაუთმო და ხელით ანიშნა, ოთახში შედიო. მალხაზი უხმოდ შებრუნდა და წინ გაუძღვა ნოდარს. - მაპატიეთ, მე მაგდას ნახვა მინდოდა... თუ ნებას მომცემთ... - დიახ, რა თქმა უნდა... მხოლოდ მაგდა ცოტა შეუძლოდ არის... ახლავე შევატყობინებ თქვენს მოსვლას. ნინო მაგდას ოთახში შევიდა. - ჩემო ნოდარი ბიძია, შენ მაინც იყავი ჩემი მამიკო... იცი, სუყველას ყავს მამიკო, მე კი სულ არ მყავს მამა!... არ წახვიდე რააა!, - ტიროდა თეა და ტკიპასავით ეკვროდა ნოდარს. ნოდარმა მთელი ძალით ჩაიკრა გულში თეა და თვალები დახუჭა. მალხაზმა დაინახა, როგორ გამოჟონა დახუჭული თვალებიდან ცრემლმა. ამ დროს მაგდას ოთახიდან ნინო გამოვიდა. - ნოდარ, მაგდა ვერ გამოვა... - ჩუმად ჩაილაპარაკა ნინომ. - არ უნდა ჩემი ნახვა... გასაგებია... მაპატიეთ!... - ნოდარი გასასვლელისკენ გაბრუნდა. თეა ჯერ ისევ გულში ჰყავდა ჩაკრული. - ნოდარ, მოითმინეთ... თქვენ თავად შედით მასთან... თეა, მოდი ჩემთან, ბებო!... - ნინომ ძლივს მოაცილა თეა ნოდარს. - არა, მე ჩემს ნოდარი ბიძიასთან მინდააააა! - ისევ ნოდარისკენ იწევდა თეა, - არ გაგიშვებ, არა!... - არა, თეაკო, არ მივდივარ... მე ახლა შენ დედიკოს ვნახავ და მერე ისევ შენთან მოვალ, კარგი? ნოდარი მაგდას ოთახის კართან შეჩერდა და უკან მოიხედა, მაგრამ ნინოსა და მალხაზის მუდარით სავსე თვალებს რომ წააწყდა, გაუბედავად შეაღო კარი. - მაგდა... - ჩუმად დაიძახა ნოდარმა, ოთახში შევიდა და კარი მიიხურა. ბალიშებში ჩამხობილ მაგდას მხრები აუთრთოლდა. ნოდარი მიუახლოვდა, საწოლთან ჩაიმუხლა და თმაზე გადაუსვა ხელი... - მაპატიე, მაგდა... შეიძლება შენ არ გინდოდა ჩემი მოსვლა, მაგრამ... მე არ შემიძლია უშენოდ, გესმის?... - რააა? ასეთი რამ ჩემთვის ჯერ არავის უკადრებია! - მაგდამ თავი ასწია და ტირილისგან დაწითლებული თვალებით შეხედა ნოდარს. ნოდარს სახეზე გაოცება გამოეხატა. - ვერ ვხვდები, რას მეუბნები, მაგდა! - უჩემოდ არ შეგიძლია?!... ახლა მეუბნები ამას, როცა შენი მეუღლე ბავშვს ელოდება?! - რა, “მაგდა”? მე ძალიან კარგად ვიცი იმ ნანას არსებობა! რატომ, რისთვის გჭირდება ეს ტყუილი?... წადი! იმ შენს ნანასთან წადი!... მეუღლეს მიხედე!... - მაგდა ისევ ქვითინით ჩაემხო ბალიშებში. - ნუ ჩქარობ ჩემს გაგდებას... მე ხომ ვხედავ, რომ არც შენ გინდა ჩემი წასვლა?! ნოდარს ლამის გული ამოუხტა საგულედან, როცა ეს გაიაზრა! წამოდგა, ფანჯარასთან მივიდა და გადაიხედა. - მაგდა, ერთი წუთით მოდი აქ... - დამანებეთ თავი!... ყველამ დამანებეთ თავი!... წადი აქედან! იმ შენს ნანასთან წადი!... მე არაფერი არ მინდა!... არავინ აღარ მინდა!... - ისტერიკაში ჩავარდა მაგდა. ნოდარს შეეშინდა, მაგდა ცუდად არ გამხდარიყო... სწრაფად მიუახლოვდა მაგდას, მუხლებსა და ბეჭებქვეშ ამოსდო ხელი, ბუმბულივით აიტაცა და მკერდზე მიიკრა. მაგდამ გაიბრძოლა, მაგრამ თავი ვერ გაითავისუფლა და ნოდარის ძლიერ მკლავებს მიენდო. ნოდარი ფანჯარას მიუახლოვდა და მაგდა ფანჯრის წინ ჩამოსვა. მაგდა ფანჯრიდან გადახედვას არ აპირებდა, მაგრამ ნოდარმა ძალად მიუბრუნა სახე იქით, სადაც სახლის წინ ნანა დასეირნობდა ვიღაც მამაკაცთან ერთად. - რას მიჩვენებ, ვერაფერი გავიგე... - მაგდამ წამიერად შეწყვიტა ტირილი და ნოდარს გაოცებული მიაჩერდა. - ისეთს არაფერს... მინდოდა, ჩემს პაწაწინა მეუღლეს დაენახა ჩემი და და სიძე... - და და სიძე?... - სიხარულის სხივი გაკრთა მაგდას ცრემლიან თვალებში. - ჰო, მაგდა... ნანა – ჩემი და არის... მეუღლე კი... მე არავინ მინდა შენს გარდა, თუ შენ... - მაპატიე, ნოდარ... - ისევ ის “მაპატიე”?!... - ნოდარმა მაგდას ხელი გაუშვა და თავი ჩაღუნა. - არა, ნოდარ... შენ ვერ გამიგე... მაპატიე, თუ აქამდე ერთი სულელი გოგო ვიყავი... თუ ამდენი გაწვალე... არ ვიცი, როდიდან, მაგრამ... თურმე მეც მიყვარდი... მიყვარდი და ვერ ვხვდებოდი... - მაგდა... - ნოდარმა გაუბედავად მოხვია ხელი, ჯერ კიდევ ვერ უჯერებდა საკუთარ ყურებს. მაგდა მკერდზე მიეყრდნო ნოდარს და გაიყურსა. - რა ბედნიერი ვარ, რომ იცოდე!...- ნოდარმა გულში ჩაიკრა ძვირფასი არსება, შემდეგ უეცრად გაუშვა ხელი, ჯიბიდან რაღაც ამოიღო და მაგდას წინ მუჭი გაშალა, - აი, ნახე? ხუთი წელია თან დამაქვს... ჯიბით ვატარებ... - და ნოდარმა ბაჯაღლო ოქროს მძიმე რგოლი წამოაცვა მაგდას მარჯვენა ხელის უსახელო თითზე. - ნოდარ, არ მემდური? მე ხომ როგორი დამნაშავე ვარ შენს წინაშე?! ამ დროს ოთახში ნამტირალევი თეა შემოიჭრა. - სად წავიდა ჩემი ნოდარი ბიძია?! – და ნოდარი რომ დაინახა, მუხლებზე შემოეხვია. - თეა, ეს ნოდარი ბიძია არ არის, ეს შენი მამიკოა!... - ჩემი მამიკო? - თვალები გაუბრწყინდა თეას... - ამის მერე მეც მეყოლება-ხოლმე ჩემი მამიკო?... მერე, რატო არ მოდიოდა შხი... ხშირად?... - ამის შემდეგ მე აღარსად წავალ შენგან, თეა!... ამის შემდეგ სულ ერთად ვიქნებით: შენ, დედიკო და მე... - ნოდარმა თეა ხელში აიყვანა და მიიხუტა. - ნოდარ, წამო, ჩვენებთან გავიდეთ... - მაგდამ შეპარვით დახედა ბეჭედს, შემდეგ ნოდარს ხელი ჩაჰკიდა და მშობლებთან გაიყვანა. მაგდას ბედნიერი თვალების დანახვაზე ნინომ და მალხაზმა შვებით ამოისუნთქეს. აუსრულდათ დიდი ხნის ნატვრა: თეას მამა ჰყავდა, მაგდას კი – მოსიყვარულე მეუღლე. მათი მაგდა ბედნიერი იყო!... შეიძლებოდა, რომ ამის მეტი ენატრათ რამე? - თუ უფლებას მომცემთ, ჩემს დასა და სიძეს ამოვიყვან, დაბლა მელოდებიან. - რა თქმა უნდა!... ღმერთო ჩემო... რა თქმა უნდა! - მალხაზი ნოდართან მიიჭრა და მხურვალედ ჩამოართვა ხელი. ცოტა ხანში ნოდარმა და მალხაზმა ნანა და მისი მეუღლე, ოთარი შემოიყვანეს სახლში. - ნანა ექიმო?... - თვალები გაუფართოვდა მაგდას. - მაპატიე, მაგდა, თავიდანვე არ გითხარი, რომ ნოდარი ჩემი ძმა იყო... მე ხომ ყველაფერი ვიცოდი?! მაგრამ, ვიფიქრე, სხვა ექიმთან არ გადავიდეს-მეთქი... ასე კი – ჩემი კონტროლის ქვეშ მეყოლებოდი... ხომ არ მემდური? - ნანამ მაგდა გადაკოცნა. - არა, არ გემდური, ნანა ექიმო... ნანა, ჩემო ძვირფასო ნანა!... ის კი არა და თქვენ რომ არა, მე და ნოდარი დღესაც არ ვიქნებოდით ერთად. - მე რა შუაში ვარ, მაგდა? - შეიძლება არ უნდა ვამბობდე, მაგრამ... მე თქვენზე ვიეჭვიანე! ამ ეჭვიანობამ დამარწმუნა, რომ მიყვარს ნოდარი. თუ არ უყვართ, არც ეჭვიანობენ... ასე არ არის? მაგდა და ნანა კიდევ ერთხელ გადაეხვივნენ ერთმანეთს. მათ ოთარი მიუახლოვდათ: - მეც გილოცავთ... მოხარული ვარ, რომ ბედნიერებს გხედავთ. ამასობაში ნოდარმა სახლში დარეკა. - დედა, ცოლი მოვიყვანე!... ჰო, რატომ გაგიკვირდა? სულ იმას არ მეუბნებოდი, “ცოლი და ცოლიო”? ჰო, მართლა, მართლა... აი, ნანა და ოთოც აქ არიან... - ნოდარი ნანას მიუბრუნდა, - ნანა, მოდი, შენ დაელაპარაკე, თორემ მე არ მიჯერებს... - დედა, - ნანამ ყურმილი ჩამოართვა ნოდარს, - მართალია, დედა, მართალი... ამას ყველაფერს შემდეგ აგიხსნით... ახლა კი, აბა, შენ იცი, როგორ დახვდები რძალსა და საკუთარ 4 წლის შვილიშვილს!... ბავშვიანი კი არა არის, შენი შვილიშვილია, შენი!... ჰო, აუცილებლად... ჩვენ მოვიტანთ ყველაფერს!. მე და ოთო ახლავე წამოვალთ, ნოდარი კი მოგვიანებით მოვა... ჰო, მოვდივართ. ნანამ ყურმილი დაკიდა. - ქალბატონო ნინო, ბატონო მალხაზ, დღეს საღამოს ჩვენთან მობრძანდით... ნოდარსა და მაგდას გამოჰყევით თან. ჩვენ კი – უნდა წავიდეთ. აბა, საღამომდე! იმ ღამეს გათენებამდე ისმოდა ერისთავების სახლიდან “მრავალჟამიერი”. კარგია,როცა ყველაფერი კარგად მთავრდება:) მანანა კაკაჩია. 2009-06-29 09:05:06 როგორ გამიხარდა მათი ბედნიერება ნეტავ იცოდეთთთთთთთთთთთთთთთთ ჯენეტ. 2009-06-02 06:36:54 კარგად მთავრდება. ნუგო. 2008-09-03 14:23:30 ბოლო სამი თავი გუშინ წავიკითხე და...კომენტარების დატოვება დღეისთვის გადავდე.... აშკარად კარგად დამთავრდა 8-> გია კი მთელი ცხოვრება დაიტანჯება...მას ხომ ლეა მუდამ მაგდას თავს გაახსენებს ;) ქეთ. 2008-09-02 16:21:30 ჯერ რაღაცას ვამოწმებ... რომ წავიკითხავ, მერე შეგაფასებ. ნუგო. 2008-08-28 01:24:59 :) აქამდე ერთი სული მქონდა როდის დასრულდებოდა, მაინტერესებდა როგორი ფინალი იქნებოდა. ახლა მთავრდება და მენანება :) 5 ელ-კა. 2008-08-27 22:52:18 pipinia. 2008-08-27 19:52:09 კარგი ამბავია :) თეკლე ბატონიშვილი. 2008-08-27 16:06:40 მელოდია ქარში. 2008-08-27 15:43:37 წერას რო თავი დავანებოთ, არ გეზარებათ მაინც ამის კითხვა? რამხელაა, მონ ძიო! ვინმემ მოკლე შინაარსი გადმომეცით რა ამ 47 თავის (თუ რამდენიცაა), თუმცა წინასწარ ვხვდები თითქმის ფსიქე. 2008-08-26 17:48:25 43-ე სერიის დასასრული... ბლოკბასტერის გაგრძელება მხოლოდ ურაკპარაკგეზე... არ გამოტოვოთ... გაიხარეთ, ველით გაგრძელებას... დიდი მიკითხვები... სპილუკა. 2008-08-26 17:13:41 კარგია, გადასარევი მსუბუქი წასაკითხია! შემომეკითხება ხოლმე რაღა!!:)) ლელა-65. 2008-08-26 16:36:37 ძალიან მიყვარხართ ქალბატონო თამარ! რ____ო____ი. 2008-08-26 15:05:21 თამრო, საერთოდაც რომ არ დაწერო არაფერი, მაინც უმაღლეს შეფასებას იმსახურებ 5 ჭა. 2008-08-26 14:02:52 საოცრად სენტიმენტალურია 555 ნადირი. 2008-08-26 11:05:45 ეხ ქალბატონო თამარ, მოკლედ ლოსტის პროდუსერებივით "დაგვტანჯეთ" ფინალის ლოდინში :)) რეჟისორი. 2008-08-26 10:09:44 ნიკა ჩერქეზიშვილი. 2008-08-26 09:53:26 აბა ასე არ ჯობია? 5 ვიკა. 2008-08-26 09:34:11 ეჰ, მაგდას ეშველა მგონი და ... ნეტავ ჩვენ რა გველოდება. ნეკერა. 2008-08-26 02:50:43 რომ დასრულდება, ძალიან მომენატრება ყველა რებეკა. 2008-08-26 02:06:14 ვახ:Dკარგი ბოლო აქვს:) ანემონე. 2008-08-26 01:18:53 თუ არ უყვართ, არც ეჭვიანობენ იმიტომ რომ შენ არ გაწყობდა ამდაგვარი სიმართლე!... მაშინ ვეღარავის გაამტყუნებდი გვარს კი არა, სტატუსს აქვს მნიშვნელობა მაშინ არ ყოფილა მთავარი გიას გვერდით ყოფნა... შენთვის მთავარი ყოფილა გიას ცოლობა რომ პატიობენ მათ, ვისაც თავადაც შეუძლია პატიება!... შენ ეს არ შეგიძლია და ნურც სხვებისგან მოითხოვ ამას! ვერავინ ვერ გაპატია ვერაფერი!... არავინ არ გაპატია არაფერი!... თავმოყვარეობა არ მაძლევდა უფლებას, რომ მოწყალების თვალით გადამეხედა მისთვის... “თავმოყვარეობა” თუ უფრო “ამპარტავნობა”?! ლალი. 2008-08-26 01:04:36 იმედი მაქვს, ამ ორ დღეში ეპილოგსაც შემოგთავაზებთ. ვისაც რომანის ყველა თავის ერთად წაკითხვა გინდოდათ, შეგიძლიათ დაიწყოთ კითხვა. ვიდრე დაასრულებთ, ეპილოგიც მოგისწრებთ. დიდი მადლობა ყველას, ვინც კითხულობდით მაგდას, გულთან ახლოს მიგქონდათ ჩემი გმირების ცხოვრება, დარდი და სიხარული. თამარ ბუკია. 2008-08-26 00:57:27 დეიდა თამარ, მოკითხვა დიდი სიყვარულით :-* ა__ჩ__ი. 2008-08-26 00:57:13 29.05.2020 01:14:15


Gotan Project Gotan Project — მუსიკალური ჯგუფი პარიზიდან, რომლის შემადგენლობაში არიან მუსიკოსები ფილიპ კოენ სოლალი (ფრანგი), ედუარდო მაკაროფი (არგენტინა), და ქრისტოფ მიულერი (შვეიცარიელი). ჯგუფი ჩამოყალიბდა 1999 წელს. მათი პირველი რელიზი იყო "Vuelvo Al Sur/El Capitalismo Foraneo" 2000 წელს, რომელსაც მოჰყვა ალბომი "La Revancha del Tango" 2001 წელს. მათი მუსიკა ტანგოს ეფუძნება, თუმცა მასში ასევე გამოყენებულია ელექტრონული ელემენტები სემპლებისა და ბიტების სახით. დისკოგრაფია [რედაქტირება] - 2000 Vuelvo Al Sur/El Capitalismo Foraneo - 2001 La Revancha del Tango - 2004 Inspiración Espiración - 2006 Lunático - 2006 El Norte ვიდეოგრაფია [რედაქტირება] სხვა ელექტრონული ტანგოს მუსიკოსები [რედაქტირება] - ბახოფონდო ტანგო კლუბი. - ტანგეტო. - Otros Aires. - კარლოს ლიბედინსკი. - ფერნანდო მონტემურო. - ულტრატანგო. - პედრო მენენდეზი.


ჩემი აზრით ჩვენ ხშირად არასწორ და გადაჭარბებულ მნიშვნელობებს ვანიჭებთ ამოჩემებულ სიტყვებს. შემდეგ ამ მნიშვნელობებს მოცემულობად ვიღებთ, ისინი ადგილს იკავებენ ჩვენს ცხოვრებაში და ჩვენვე გვიშლიან ხელს განვითარებაში.


text: 7 საუკეთესო კომპლიმენტი, რომლის მოსმენაზე ყველა კაცი ოცნებობს | მთავარი გვერდი მთავარი ურთიერთობა 7 საუკეთესო კომპლიმენტი, რომლის მოსმენაზე ყველა კაცი ოცნებობს ალბათ არავის სიამოვნებს, როცა მის გარეგნობაში მხოლოდ ნაკლს ხედავენ და ამას საჯაროდ აღნიშნავენ. ამბობენ, რომ ყურებით მხოლოდ ქალებს უყვართ, მამაკაცებს კი მხოლოდ თვალებით. და რა უნდა უთხრათ მამაკაცს, იმისთვის რომ საბოლოოდ შეგიყვაროთ? ამას ჩვენი სტატიიდან შეიტყობთ. 1. პირველ რიგში აუცილებლად უნდ აღნიშნოთ მისი სიძლიერე – "შენ ისეთი ძლიერი ხარ"; "ოჰო, რამხელა ხელები გაქვს"; "ალბათ ვარჯიშობ". მთავარია ეს შეატყობინოთ, როცა რაიმეს აკეთებს. 2. უნდა შენიშნოთ, რომ სწორად მოიქცა, როცა ყვავილები, საჩუქარი ან თქვენი საყვარელი ღვინო შეიძინა. უთხარით – "მადლობა, ძვირფასო! შენ ისეთი ყურადღებიანი ხარ!" 3.მამაკაცური ღირსებები, ასევე მათი გამოყენების უნარი, არ უნდა დარჩეს შეუმჩნეველი. განსაკუთრებით სექსის შემდეგ. აუცილებლად უთხარით – "ძალიან კარგი იყო". 4. მამაკაცმა უნდა იცოდეს, რომ კარგი იუმორის გრძნობა აქვს. ეს იმას არ ნიშნავს, რომ ყველა მის ხუმრობაზე უნდა გაიცინოთ, თითქოს ეპილეფსიამ შემოგიტიათ. მაგრამ ერთი-ორი ძალიან სასაცილო უნდა დაიმახსოვროთ, შემდეგ კი უთხარით: " ის ხუმრობა გახსოვს? ბევრი ვიცინე და სამსახურშიც ყველას მოვუყევი, გოგონებმაც ბევრი იცინეს". 5. თუ არ იცით რა თქვათ, კინორეჟისორებმა, სცენარისტებთან ერთად უკვე იზრუნეს ამაზე. ამოიწერეთ რამდენიმე ფრაზა, რომლებზეც ნებისმიერი მამაკაცი ჭკუას დაკარგავს. 6. თუ გსურთ რაიმე გააკეთოს – გაჯავრება და თხოვნა არ ღირს. უბრალოდ უთხარით – "შენი დახმარება მჭირდება, იმიტომ, რომ ვიცი, მხოლოდ შენ შეძლებ ამასთან გამკლავებას". 7. და ბოლოს, თქვენი საყვარელი მამაკაცისთის საუკეთესო კომპლიმენტი – ეს თქვენი ბედნიერი, გაბრწყინებული თვალები, გულწრფელი ღიმილი და სიტყვებია -"მე შენ მიყვარხარ".


source: fineweb

text: ეპიტაფია ეპიტაფია (ბერძნ. epitaphios - საფლავზედა), წარწერა საფლავის ქვაზე. წარმოიშვა ანტიკურ სამყაროში. ეპიტაფიისთვის დამახასიათებელია მცირე ფორმა, მიმართვა მიცვალებულისადმი ან მიცვალებილისა ამ ქვენად დარჩენილებთან. დროთა განმავლობაში საეპიტაფიო ხოტბების გვერდით ჩნდება სატირული, პაროდიული ეპიტაფიები. ალექსანდრე მაკედონელისადმი მიძღვნილი ეპიტაფია: "ამ საფლავში ჩაეტია ის, ვისაც მთელი დედამიწა ეპატარავებოდა". ნიუტონისადმი მიძღვნილი: "ეს მარმარილოს ფილა ისააკ ნიუტონს მკვდრადა თვლის მაშინ, როდესაც დრო, ბუნება და ცის კამარა მისი უკვდავების მოწმენი არიან".


source: wikipedia

text: საკუთარი სახელი გოგიჩაიშვილი შეიძლება აღნიშნავდეს ერთ-ერთ შემდეგ პიროვნებათაგანს: აკაკი გოგიჩაიშვილი — ჟურნალისტი გივი გოგიჩაიშვილი — მწერალი გიორგი გოგიჩაიშვილი — ტელეწამყვანი, მსახიობი გიორგი გოგიჩაიშვილი — ტელემექანიკოსი გოგი გოგიჩაიშვილი — ფეხბურთელი დავით გოგიჩაიშვილი — ბიზნესკონსულტანტი დავით გოგიჩაიშვილი — არქიტექტორი თამაზ გოგიჩაიშვილი — ფსიქოლოგი იოსებ გოგიჩაიშვილი — მსახიობი კახაბერ გოგიჩაიშვილი — ფეხბურთელი, მწვრთნელი ლევან გოგიჩაიშვილი — იურისტი, პოლიტიკოსი ნიკოლოზ გოგიჩაიშვილი — საბჭოთა კავშირის გმირი, ზემდეგი ფილიპე გოგიჩაიშვილი — ეკონომისტი, პუბლიცისტი, საზოგადო მოღვაწე ქართული გვარები


text: გიორგი II — აფხაზთა (დასავლეთ საქართველოს) მეფე 922-957 წლებში, კონსტანტინე III-ის ძე. მეფობის პირველ წლებში სამეფო ტახტს ნახევარძმა ბაგრატი ეცილებოდა. გიორგი II-ის ხელისუფლება მხოლოდ ბაგრატის გარდაცვალების შემდეგ განმტკიცდა. მის სამეფოში შედიოდა ქართლი, რომლის ერისთავადაც თავისი უფროსი შვილი კონსტანტინე დაინიშნა. ქართლის აზნაურების მხარდაჭერით კონსტანტინე, რომელსაც გამეფება სურდა, მამას აუჯანყდა. გიორგი II-მ აჯანყება ჩააქრო, კონსტანტინე სიკვდილით დასაჯა და ქართლის ერისთავად თავისი მეორე ძე ლეონი (შემდეგში მეფე ლეონ III) დასვა. გიორგი II-ის დროს აფხაზთა სამეფომ პოლიტიკურ ძლიერების მწვერვალს მიაღწია. X საუკუნის 20-იან წლებში გიორგი II კახეთში შეიჭრა და შეიპყრო ქორეპისკოპოსი კვირიკე II, რომელმაც ცნო აფხაზთა მეფის უფლებანი კახეთზე. გიორგი II-მ კვირიკე II გაათავისუფლა. შემდეგში გიორგი II-ის გაძლიერების მოწინააღმდეგე ქართლისა და კახეთის აზნაურთს დახმარებით კვირიკე II-მ დაიბრუნა კახეთი. 957 გიორგი II-მ კახეთის დასაპყრობად ლაშქარი გაგზავნა თავისი შვილის ლეონის წინამძღოლობით, მაგრამ გიორგი II გარდაიცვალა და ლეონი და კვირიკე დაზავდნენ. კვირიკემ ცნო აფხაზთა მეფის სიუზერენობა. გიორგი II-ის გავლენა ვრცელდებოდა ტაოკლარჯეთში და საქართველოს ფარგლებს გარეთაც. გიორგი II-ის ასული გურანდუხტი გურგენ მეფეთა მეფის მეუღლე იყო; გიორგი II-ის აქტიური ხელშეწყობით X საუკუნის II ნახევარში ალანთა ქვეყანაში ქრისტიანობა სახელმწიფო რელიგიად გამოცხადდა. ნაყოფიერად მოღვაწეობდა იგი კულტურის სფეროშიც. ქართული წყარო მას ეკლესიათა ამშენებელს უწოდებს. გიორგი II-მ დააარსა ჭყონდიდის (მარტვილის) საეპისკოპოსო კათედრა. საისტორიო წყაროები აბხაზთ მეფეთა ქრონიკაში ვკითხულობთ: მარტვილის ტაძრის წარწერა რომელიც მოჰყავს ბროსეს თავის Voyage-ში (Rap. VII, 12): მოშორებით ზევით: ლიტერატურა ლორთქიფანიძე მ., ფეოდალური საქართველოს პოლიტიკური გაერთიანება (IX-X სს.), თბ., 1963; Анчабадзе З. В., Из истории средневековой Абхазии (VI-XVII вв.), Сух., 1959; აფხაზეთის მმართველები აფხაზთა სამეფოს მეფეები გარდაცვლილი 957


text: საქართველოს საგარეო საქმეთა სამინისტრო - კონფლიქტის მოგვარებასა და მდგრადი მშვიდობის მიღწევას ესაჭიროება კიდევ უფრო მეტი ძალისხმევა, როგორც კონფლიქტის მოგვარებასა და მდგრადი მშვიდობის მიღწევას ესაჭიროება კიდევ უფრო მეტი ძალისხმევა, როგორც 07.08.2018 ქ. თბილისი - "დღევანდელი მრგვალი მაგიდის ერთ-ერთ მთავარ მიზანს წარმოადგენდა რუსეთ-საქართველოს კონფლიქტისადმი საერთაშორისო თანამეგობრობის ყურადღების მობილიზება. მიუხედავად იმისა, რომ ამ ეტაპზე არ მიმდინარეობს ღია სამხედრო დაპირისპირება, ადგილზე არსებულ ურთულეს ვითარებას შეუძლებელია ვუწოდოთ მშვიდობა. კონფლიქტის მოგვარებასა და მდგრადი მშვიდობის მიღწევას ესაჭიროება კიდევ უფრო მეტი ძალისხმევა, როგორც საქართველოს, ისე საერთაშორისო თანამეგობრობის მხრიდან," განაცხადა საქართველოს საგარეო საქმეთა მინისტრმა დავით ზალკალინმა რუსეთ-საქართველოს ომთან დაკავშირებით ლატვიის, ლიეტუვას, პოლონეთის საგარეო საქმეთა მინისტრების და უკრაინის ვიცე პრემიერის მონაწილეობით ჩატარებული მრგვალი მაგიდის შემდეგ გამართულ, ერთობლივ პრესკონფერენციაზე. დავით ზალკალიანმა მადლობა გადაუხადა სტუმრებს თბილისში ჩამობრძანებისა და საქართველოს თანამედროვე ისტორიაში ერთ-ერთ ყველაზე ტრაგიკულ დღეს გვერდით დგომისთვის და აღნიშნა, რომ ეს მათი მხრიდან საქართველოს მიმართ მხარდაჭერისა და მეგობრობის კიდევ ერთ გამოხატულებას წარმოადგენს. საგარეო უწყების ხელმძრვანელმა ხაზი გაუსვა, რომ 10 წლის შემდეგ რუსეთი კვლავაც აგრძელებს საქართველოს განუყოფელი რეგიონების უკანონო ოკუპაციას და დგამს ნაბიჯებს მათი ფაქტობრივი ანექსიისკენ. მან ისაუბრა რუსეთის მიერ 2008 წლის 12 აგვისტოს დადებული ცეცხლის შეწყვეტის შეთანხმების ყოველდღიური დარღვევებისა და ოკუპირებულ ტერიტორიებზე ადამიანის უფლებების დაცვის კუთხით არსებული მძიმე ვითარების შესახებ. საგარეო უწყების ხელმძღვანელმა განსაკუთრებული ყურადღება გაამახვილა ასევე არჩილ ტატუნაშვილის, გიგა ოთხოზორიასა და დავით ბაშარულის სიცოცხლის ხელყოფის ფაქტებზე. " რუსეთ-საქართველოს კონფლიქტიდან გამომდინარე ურთულესი გამოწვევების პასუხად, საქართველო ურყევად მიუყვება კონფლიქტის მშვიდობიანი დარეგულირების გზას. ჩვენი ქვეყნის სამშვიდობო პოლიტიკა მიმართულია საქართველოს ტერიტორიების დეოკუპაციისაკენ, დევნილების დაბრუნებისაკენ და ომითა და საოკუპაციო ხაზებით გაყოფილ საზოგადოებებს შორის შერიგების, ურთიერთობისა და ნდობის აღდგენისაკენ. ძალისხმევას არ ვიშურებთ, რომ ჟენევის საერთაშორისო მოლაპარაკებების ფარგლებში მივაღწიოთ არსებით შედეგს კონფლიქტით დაზარალებული მოსახლეობის უსაფრთხოების, ადამიანის უფლებებისა და მდგრადი მშვიდობის უზრუნველსაყოფად,"აღნიშნა საგარეო საქმეთა მინისტრმა. დავით ზალკალიანის შეფასებით საქართველოს მთავრობის ინიცატივა - "ნაბიჯი უკეთესი მომავლისკენ", წარმოადგენს გახლეჩილ მოსახლეობას შორის ნდობის აღდგენის მიმართულებით გადადგნულ კიდევ ერთ მნიშვნელოვან ნაბიჯს. აღსანიშნავია, რომ 7 აგვისტოს, თბილისში საგარეო საქმეთა სამინისტროს ორგანიზებით, მრგვალი მაგიდის ფორმატის შეხვედრა - " ხანგრძლივი მშვიდობისა და უსაფრთხოებისთვის - 2008 წლის რუსეთ-საქართველოს ომიდან 10 წლის შემდეგ" გაიმართა, რომელშიც მონაწიოლეობა მიიღეს საქართველოს პრეზიდენტმა, პრემიერ-მინისტრმა, პარლამენტის თავმჯდომარემ, საგარეო საქმეთა მინისტრმა და შერიგებისა და სამოქალაქო თანასწორობის საკითხებში სახელმწიფო მინისტრმა,; საქართველოს, ლატვიის, ლიეტუვას, პოლონეთის საგარეო საქმეთა მინისტრებმა და უკრაინის ვიცე-პრემიერ მინისტრმა. 23.03.2019 ყაზახეთი- ყაზახეთში საქართველოს საგანგებო და სრულუფლებიანი ელჩი, ზურაბ აბაშიძე მანგისტაუს ოლქს ეწვია.


ჯგუფმა 40 წლისთავი ნიუ იორკში გამართული გამოფენით “A Blondie Exhibition” აღნიშნა. გამოფენაზე წარმოდგენილი იყო ჯგუფის ფაქტობრივად ყველა მნიშვნელოვანი ფოტო, მათ შორის დები ჰარის პროვოკაციული ფოტო, რომელიც რობერტ მეპლტორპს და ენი ლეიბოვიცს ეკუთვნის. “მუსიკა ისევ მიბიძგებს წინსვლისკენ. სასიამოვნოა, როცა უკან მოიხედავ და დაინახავ იმას, რაც უკვე გააკეთე. ძალიან ბევრი აქ გამოფენილი ფოტო მომწონს და რთულია რომელიმეს [...]


text: თურქეთის იუსტიციის სამინისტრო ვადაზე ადრე გაათავისუფლებს 38 ათას პატიმარს, რომლებსაც სასჯელის დასრულებამდე 2 წელზე ნაკლები აქვთ დარჩენილი. ამ გადაწყვეტილების მიზანი ციხეებში ადგილების გათავისუფლებაა ათასობით ახალი პატიმრის მოსათავსებლად, რომლებიც ივლისის სამხედრო გადატრიალების მცდელობაში არიან ბრალდებული. იუსტიციის მინისტრმა ბერიკ ბოზდაღმა ამ გადაწყვეტილების შესახებ განცხადება “ტვიტერზე” გააკეთა. მისი თქმით, ვადამდელი გათავისუფლება ამნისტია არ არის. არამედ, ის სასჯელის პირობითი მოხსნაა. 15 ივლისს გადატრიალების მცდელობის დროს სულ ცოტა 270 ადამიანი დაიღუპა. თურქეთის მთავრობა პუტჩის მცდელობის ორგანიზებაში ამერიკაში მცხოვრებ მუსლიმ სასულიერო პირ ფეტულა გულენს ადამაშაულებს. მარცხით დამთავრებული გადატრიალების შემდეგ, პრეზიდენტ რეჯეპ ტაიპ ერდოღანის მთავრობამ საგანგებო მდგომარეობა გამოაცხადა და 35 ათასზე მეტი ადამიანი დააკავა. მათგან დაახლოებით 17 ათასს ბრალი უკვე წაუყენეს და ოფიციალურად დააპატიმრეს. დანარჩენები კი დაკითხვის შემდეგ გაათავისუფლეს, ზოგის წინააღმდეგ კი გამოძიება მიმდინარეობს.


text: საკუთარი სახელი ელიავა შეიძლება აღნიშნავდეს ერთ-ერთ შემდეგ პიროვნებათაგანს: აკაკი ელიავა — ეროვნული გვარდიის პოლკოვნიკი გიორგი ელიავა — მიკრობიოლოგი გრიგოლ ელიავა — ექიმი, საზოგადო მოღვაწე ზაალ ელიავა — ფეხბურთელი ირაკლი ელიავა — ბიოლოგი ლია ელიავა — კინომსახიობი ლიანა ელიავა — კინორეჟისორი ნიკოლოზ ელიავა — იურისტი, პოლიტიკოსი შალვა ელიავა — საბჭოთა სახელმწიფო და პარტიული მოღვაწე შიო ელიავა — რუსეთის იმპერიის არმიის გენერალ-მაიორი ქართული გვარები


text: ჩემმა მეგობარმა თინათინ მოსიაშვილმა სოციალურ ქსელში გამოაქვეყნა ასეთი განცხადება: ტური ვაშლოვანის დაცულ ტერიტორიაზე, 29 აპრილი – სავარაუდო მარშრუტი: ილიას მთა, ხორნაბუჯის ციხე და პანტიშარა. გასვლა: 7.30 მეტროს სადგური „მარჯანიშვილი” (ვისაც მეტრო აწყობს) და 7.40 კულტურის სამინისტრო (განსაკუთრებით რუსთაველებისთვის). მე წამსვლელთა სიაში ჩავეწერე და კვირას ჩემს უახლოეს მეგობართან ნანასთან ერთად შევუერთდი დანარჩენ მგზავრებს.🙂 დილიდან არაჩვეულებრივი ამინდი იყო, გზად სამწვადეც ვიყიდეთ და თინათინის მიერ მოყოლილ საქართველოს ისტორიას გულმოდგინედ ვუსმენდით. დავიწყეთ კამბეჩოვანით, (კამბეჩანი, კამბეჩიანი კამბეჩოვანი ქიზიყის ძველი სახელწოდება) მოიცავდა ტერიტორიას მდ. ალაზნის ქვემოწელსა და მდ. მტკვარს შორის. ცენტრი ხორნაბუჯი, ამიტომაც პირველად ხორნაბუჯის ციხეს ვესტუმრეთ, (ფოტოები flickr –ზე) როგორც გავიგეთ იგი ადრეფეოდალური ხანის ერთ-ერთი უმნიშვნელოვანესი ძეგლია, რომელიც ისტორიული ჰერეთის ტერიტორიაზე მდებარეობს. აქ V ს. ქართველთა მეფე ვახტანგ გორგასალს საეპისკოპოსო კათედრალი დაუარსებია. ამავე პერიოდიდან ხორნაბუჯი, ნეკრესთან ერთად საუფლისწულო საკუთრებად გვევლინება. VI საუკუნიდან ხორნაბუჯი ერისთავთა რეზიდენციას წარმოადგენდა და სტრატეგიულად მნიშვნელოვანი მდებარეობის გამო ჰერეთის აღმ. საზღვრების დაცვის ფუნქციას ასრულებდა. ციხე-ქალაქი გაძლიერებულა მეფე თამარის დროს, ამიტომ იგი აგრეთვე “თამარის ციხის” სახელწოდებით არის ცნობილი. XIII ს. 60-იან წლებში ციხე-ქალაქი მონღოლთა ლაშქარმა დაარბია. აღუდგენიათ და XVII ს. ირანის შაჰის, აბას I-ის მიერ დანიშნული კახეთის გამგებლის, ფეიქარ ხანის რეზიდენცია ყოფილა. ციხე – ქალაქის საბოლოო აღდგენა და გაძლიერება კახთა მეფის, ერეკლე II-ის სახელს უკავშირდება (XVIII ს). 1970 წელს ხორნაბუჯში მიმდინარეობდა არქეოლოგიური გათხრების შედეგად შიდაციხის ქვედა ეზოში გამოვლინდა განვითარებული შუა საუკუნეების კარიბჭისა და კედლის ნაშთი, რომელიც მომდევნო ხანაში ცეცხლმსროლელი იარაღის შემოსვლასთან დაკავშირებით გადაუკეთებიათ, დაუტანებიათ სათოფურები და საგანგებო ტახტები მეთოფურების დასადგომად. შიდაციხე შედგება მრავალი სათავსისა და ურთიერთდამაკავშირებელი ვიწრო და ციცაბო კიბეებისაგან. შიდაციხის შუა და ზემო ნაწილში აღმოჩნდა 2 წყალსაცავი. არქეოლოგიური გათხრები ჩატარდა აგრეთვე შიდაციხის დასავლეთით, ძველი ქალაქის ტერიტორიაზე, სადაც მიწისქვეშა აკლდამების ჯგუფი გამოვლინდა. შიდაციხისა და ქალაქის ტერიტორიაზე გავლებულ საკონტროლო თხრილებში აღმოჩნდა მოჭიქული და მოუჭიქავი ჭურჭლის, ფაიანსის, ქვევრების, მოჭიქული და მოუჭიქავი კრამიტის ჭრაქებისა და სხვა ნივთების ნატეხები. გამოვლენილია როგორც ადრინდელი, ისე განვითარებული შუა საუკუნეების რკინის ისრისპირები, ქვის ბირთვები (ყუმბარები), მონეტები და სხვა ნივთები, რომლებიც ხორნაბუჯის ცხოვრების ყველაზე ინტენსიურ ხანას განეკუთვნება. “თამარ მეფის ციხიდან” ექვსი ვერსის დაშორებით კიდევ ერთი მთაა, რომელსაც ელიას მთა ეწოდება. მას ძირს მლაშე ტბა ევლება. შუა მთაში გადმოჭრილ ფართო მღვიმეში აშენებულია ეკლესია. გადმოცემა ამბობს, რომ ამ მღვიმეში ილია წინასწარმეტყველისათვის ყვავს საჭმელი მოჰქონდა და, რომ მან თავისი წამოსასხამი მოწაფეს – ელისეს დაუტოვა, თვითონ კი მთის მწვერვალიდან ცაში ამაღლდა” – ალექსანდრე დიუმა 1895 წ. შირაქისა და ელდარის ველებზე იშვიათად მოჰკრავთ თვალს ხესა თუ ძეძვის ბუჩქნარს და თუ არ იცით ვერაფრით წარმოიდგენთ, რომ აქედან სულ რაღაც ცხრა კილომეტრში პატარა სამოთხე, სიცოცხლის ნამდვილი ოაზისი იწყება-“ვაშლოვანის ნაკრძალი” (საერთო ფართობი – 10142 ჰექტარი). ეროვნული პარკი არის დაცული ტერიტორიის ერთ-ერთი სახე, საქართველოში 9 ეროვნული პარკია. ერთ-ერთი არის ვაშლოვანის * ალგეთის ეროვნული პარკი * ბორჯომ-ხარაგაულის ეროვნული პარკი * ვაშლოვანის ეროვნული პარკი * თბილისის ეროვნული პარკი * თუშეთის ეროვნული პარკი * კოლხეთის ეროვნული პარკი * მტირალას ეროვნული პარკი * ყაზბეგის ეროვნული პარკი * ჯავახეთის ეროვნული პარკი ვაშლოვანის დაცული ტერიტორიები გამოირჩევა არიდული ნათელი ტყეებითა და უროინა-ვაციწვერიანი სტეპებით. მთისწინეთი დაფარულია მუხნარისა და იფნარის ბუნებრივი კორომებით, სადაც შერეულია ნეკერჩხალი და თელა. აქ გავრცელებულია: კოწახური, ძეძვი, თრიმლი, ჯავჯაგა, უძრახელა და სხვა. ვაშლოვანში 700-მდე სახეობის მცენარეა აღწერილი, თუმცა მათ შორის აღსანიშნავია, ორქიდეების მრავალფეროვნება (7 სახეობაა), ქართული ზამბახის, ეიხლერის ტიტის, მაიკოს იორდასალამის, ველური ვაზის და სხვა იშვიათი მცენარეების არსებობა. ვაშლოვანის ფაუნა საკმაოდ მრავალფეროვანი და მიზიდველია. ვაშლოვანში სულ 46 სახეობის ძუძუმწოვარი ცხოველი ბინადრობს. მრავლადაა ტურა, მელა, კურდღელი, მგელი, ფოცხვერი, ლელიანის კატის, გარეული ღორი, მაჩვზღარბა და ნახევარუდაბნოსთვის ასე იშვიათი დათვიც. აქ წყლის ფრინველების სიმრავლეა, გვხვდება ყანჩები, გარეული იხვები, წითელი იხვები, შაკი, თეთრკუდა ფსოვი და ა.შ ვაშლოვანის ფაუნაში მნიშვნელოვანი როლი უკავიათ ქვეწარმავლებსაც. აქ მათი 25 სახეობაა აღწერილი. ეროვნული პარკის ტერიტორიაზე ხმელთაშუაზღვის კუს, გრძელფეხა სცინკის, თვალტიტველა ხვლიკოს, ჯოჯოს და გველების: აზიური მახრჩობელას, ოთხზოლიანი მცურავის, ჩვეულებრივი ანკარას და გიურზას ნახვა შეიძლება. ვაშლოვანის ტერიტორიაზე 700 სახეობის მწერია დაფიქსირებული, მათი უმრავლესობა კი პეპლებია- 109 სახეობაა. დათვის ხევის ალესილებში პრეისტორიულ ფაუნის ნახვაცაა შესაძლებელი. გაშიშვლებული ქანების დალექილ ფენებში დაკვირვებული თვალი ადვილად შეამჩნევს ზღვის მოლუსკების კარგად შემონახულ ქიტინებს. ეს მოლუსკები ვაშლოვანის ყველაზე ძველი ბინადრები არიან – ჯერ კიდევ იმ დროინდელი, როდესაც აქაურობა ზღვით იყო დაფარული. ვერ წარმოვიდგენდი სტეპები და კანიონები ამერიკის გარდა სხვაგან თუ იყო, თან ასეთ დიდ ტერიტორიაზე. უნიკალურია ვაშლოვანის ქვაბული, საკმევი ჰქვია ხეს, თუ სწორად მახსოვს და მისი უნიკალურობა გარდა ასაკისა, იმაშიც მდგომარეობს, რომ ჩვეულებრივი ფოთლები აქვს, მაგრამ წიწვის სუნი ასდის და ვაშლის ხის მსგავსია. პატარ-პატარა ბუდეები აუშენებიათ მერცხლებს “მერცხლების ქალაქში” რომელიც დათვის ხევის ალესილებშია გაშენებული. (იხილეთ დათვის ხევის ალესილებში “ჩამავალი მზის” ფოტოები) პანტიშარას ბინადრობენ კასპის კუები, ისე გზად ფოცხვერსაც გადავეყარეთ მგონი. :)🙂 არ მჯერა! უფრო გარეული კატა მგონია უნიკალური ქვაბული, ტყე, რომელიც მილიონ ნახევარს ითვლის, თურმე ზღვის მიმოქცევის შემდეგ, როდესაც დედამიწამ დეფორმაცია განიცადა, ეს ადგილი წყლისგან განთავისუფლდა და დღეს უნიკალური ჯიშის ცხოველებისა და ფრინველების თავშესაფარს წარმოადგენს. უნიკალური ქართული ჯიქი კი როგორც ჩანს აღარ ბინადრობს😦 სპილოს ძვლის სანახავად თქვენ მოგიწევთ პიკნიკისათვის გამოყოფილ ადგილზე გაჩერება და აქედან ფეხით სავალ გზაზე წასვლა. აქ სიარული არ არის რთული, მხოლოდ მზე ძალიან მწველია. თან იქონიეთ წყალი. ვაშლოვანის დაცული ტერიტორიას ერთ დღეში ვერ დაათვალიერებთ, რამდენიმე ტურია საჭირო რომ მთლიანად შემოიაროთ ეს ველური ბუნება. ნ.შ


ევროკავშირის მხარდაჭერილი წალკის LAG პირველი საგრანტო კონკურსის მესამე ეტაპზე სრული საგრანტო განაცხადების მიღბას იწყებს - Tsalka ევროკავშირის ENPARD-ის პროგრამის ფინანსური მხარდაჭერით მიმდინარე პროექტის „ეს წალკაა“ ფარგლებში, წალკის ადგილობრივი განვითარების ჯგუფი CENN-თან, საქართველოს ფერმერთა ასოციაციასთან (GFA) და სოფლის განვითარების კვლევით ინსტიტუტთან (Ifls) პარტნიორობით, წალკის მუნიციპალიტეტში პირველი საგრანტო კონკურსის მესამე ეტაპს აცხადებს. საგრანტო კონკურსის მესამე ეტაპზეგადასულმა აპლიკანტებმა უნდა წარმოადგინონ სრული საპროექტო განაცხადის შესაბამისი ფორმები. საგრანტო კონკურსი მიზნად ისახავს მუნიციპალიტეტში ეკონომიკურ დივერსიფიკაციას და ადგილობრივი თემების კეთილდღეობისა და სოციალურ-ეკონომიკური მდგომარეობის გაუმჯობესებას წალკის ადგილობრივი განვითარების სტრატეგიის (LDS) პრიორიტეტების შესაბამისი პროექტების განხორციელების გზით. საგრანტო კონკურსის ფარგლებში დაფინანსდება როგორც კომერციული (არასასოფლო–სამეურნეო და სასოფლო–სამეურნეო), ასევე სოციალური და საგანმანათლებლო მიმართულებების ინიციატივები. საგრანტო კონკურსში მონაწილეობის უფლება აქვს შემდეგ სუბიექტებს: საქართველოს ან/და უცხო ქვეყნის სრულწლოვან მოქალაქეებს; საქართველოში რეგისტრირებულ იურიდიულ პირებს; რეგისტრირებული სტატუსის მქონე სასოფლო კოოპერატივებს; არასამეწარმეო (არაკომერციული) იურიდიულ პირებს (არასამთავრობო ორგანიზაცია, ასოციაცია და სხვ.); წალკის მუნიციპალიტეტის თვითმმართველობის საჯარო სამართლის იურიდიულ პირებს; წალკის მუნიციპალიტეტში არსებულ კულტურულ-საგანმანათლებლო ორგანიზაციებს და საინიციატივო ჯგუფებს. II ეტაპი – ტრენინგი საპროექტო განაცხადის შემუშავებაზე III ეტაპი – სრული საპროექტო განაცხადის წარდგენა / მონიტორინგი IV ეტაპი – გასაუბრება V ეტაპი – პროექტის დამტკიცება/კონტრაქტის გაფორმება. კონკურსის მესამე ეტაპზე გადასულმა პირებმა უნდა წარმოადგინონ საპროექტო იდეის სრული განაცხადი. განაცხადის წარდგენის ბოლო ვადაა: 15 ივნისი, 2020 წ. 18:00 სთ. განაცხადისათვის საჭირო ყველა დოკუმენტი გთხოვთ იხილოთ შემდეგ მისამართზე: https://bit.ly/3gID2Kb სრული საპროექტო განაცხადების გამოგზავნა შეგიძლიათ შემდეგ ელექტრონულ მისამართზე: grants@tsalkalag.ge ან წალკის LAG-ის ოფისში შემდეგ მისამართზე: კლდეკარის ქ. N5, წალკა საპროექტო იდეა წარმოდგენილი უნდა იყოს მხოლოდ ქართულ ენაზე. ვადაგადაცილებით წარმოდგენილი ან/და ხელით შევსებული საპროექტო იდეები არ მიიღება. საგრანტო კონკურსით დაფინანსდება მხოლოდ ის პროექტები, რომელიც პასუხობს წალკის მუნიციპალიტეტის ადგილობრივი განვითარების სტრატეგიის ამოცანებსა და მიმართულებებს. საგრანტო კონკურსის პირობების შესახებ დეტალური ინფორმაციის მისაღებად, გთხოვთ, ეწვიეთ შემდეგ მისამართს: www.tsalkalag.ge ან დაგვიკავშირდით შემდეგ ნომრებზე: +995 551 09 57 71 / +995 599 36 85 65 / +995 595 11 97 03 პროექტის ‘ადგილობრივი ლიდერები მდგრადი განვითარებისათვის წალკის მრავალეთნიკურ მუნიციპალიტეტში’ მიზანია მუნიციპალიტეტში სიღარიბის დონის შემცირება და მოსახლეობის საცხოვრებელი გარემოს გაუმჯობესება, არსებული ეკონომიკური, სოციალური და გარემოსდაცვითი გამოწვევების გადაჭრა სოფლის მეურნეობის კონკურენტუნარიანობის გაზრდით, ბუნებრივი რესურსების მდგრადი მართვითა და კლიმატისადმი მედეგი სოფლის ეკონომიკის მხარდაჭერით. ამასთან, LEADER მიდგომის გამოყენებით ცოდნაზე, ინოვაციებსა და ახალ ტექნოლოგიებზე ხელმისაწვდომის უზრუნველყოფით, ბიზნეს კავშირების დამყარებითა და სამუშაო ადგილების შექმნის გზით, პროექტი გააძლიერებს საოჯახო მეურნეობებს, მეწარმეებს, ქალებს, ახალგაზრდებსა და სხვა ადგილობრივ ჯგუფებს.


text: აშშ-ის პრეზიდენტობის კანდიდატი რესპუბლიკელი დონალდ ტრამპი ვარაუდობს, რომ 9 ოქტომბერს გამართულ დებატებში უკეთესად გამოსასვლელად დემოკრატი კანდიდატი ჰილარი კლინტონი დოპინგს იღებდა. მილიარდერმა მეტოქეს ურჩია, დოპინგის ტესტი გაიაროს შემდეგი დებატების წინ, რომელიც 20 ოქტომბერს გაიმართება. ტრამპი გამოვიდა წინადადებით, დოპინგის შემოწმება აუცილებელ პირობად იქნეს შემოღებული საპრეზიდენტო არჩევნებისთვის ისე, როგორც ეს სპორტული შეჯიბრებებისთვის კეთდება.


ბიზნესში საინფორმაციო ტექნოლოგიები » Blog Archive » საიტი, სადაც წამზომი ჩართულია! აპოკალიფსი 2012-ის მოლოდინში საიტი, სადაც წამზომი ჩართულია! აპოკალიფსი 2012-ის მოლოდინში Filed Under (საინტერესოა!) by Eka Tskhvariashvili on 26-04-2010 Tagged Under : 2012, Lawrence E. Joseph, აპოკალიფსი, წამზომი ჩართულია. მეცნიერი Lawrence E. Joseph-მრავალი წიგნისა და პუბლიკაციური წერილების ავტორი-ამტკიცებს, რომ აპოკალიპსი 2012 წელს იქნება. მას არგუმენტად მოჰყავს წინასწარმეტყველებები, მაიას კალენდარი, გვატამალას ზეგნებში და ჯულგლებაში მოგზაურობისას გაკეთებული ანალიზები, აგრეთვე ბიბლიური კოდი(რომელიც საუკეთესო ბესცელერი გახდა). მრავალი მეცნიერის მსგავსად Joseph-იც ამტკიცებს, რომ 2012 წელს მოხდება საშილნელი მიწისძვრები, რეკორდული ცუნამები, ქარიშხლები, მსოფლიო ომები. მან სამიზნის ზუსტი ადგილმდებარეობაც დაადგინა. რატომ ნახა 4 მილიონზე მეტმა ადამიანმა და რატომ გაიყიდა 21 ენაზე გამოცემული 100,000 მეტი წიგნი "აპოკალიფსი 2012 "? გაინტერესებთ დაწვრილებით თუ როგორ დასრულდება ეს ყველაფერი? მაშინ ეწვიეთ www.lawrenceejoseph.com აპოკალიფსი – (ა.კუდბა) (0) One Response to “საიტი, სადაც წამზომი ჩართულია! აპოკალიფსი 2012-ის მოლოდინში” Zviad Sharadze on 26 Apr 2010 at 17:51 # არ მჯერა ამის 🙂 2012ში. მორიგი ფულის კეთების თუ გარკვეული მიზნის მისაღწევად შეთხზულია ვფიქრობ. ) windows ნიკოლა ტესლა მუსიკა python ფიზიკა online seminar ინტერნეტი მიხეილ ქანთარია bit.gtu.ge დავით ავსაჯანიშვილი პროგრამირება სიყვარული Linux ფსიქოლოგია რობოტი Microsoft ინფორმაცია სემინარები ალექსანდრე ედიბერიძე Seminar ონლაინ სემინარი თანამედროვე ტექნოლოგიები mcp-club პროექტი სტუდენტები რობოტები პირდაპირი ეთერი ლექსები ლინუქსი სტუ ისტორია ბიზნესი სემინარი იუმორი დოკუმენტური ფილმი ვიდეოგაკვეთილები php-fusion What The Bleep Do We Know Google ნაწარმოები CMS LIVE ტესლა თანამედროვე მეცნიერება ჰაკერები


"სტალინმა მიტროპოლიტის გადაყენების ამბავი მშვიდად მოისმინა. ჩიბუხი ამოიღო, მოუკიდა" - ბელადი და უკრაინული ავტოკეფალიური ეკლესია


text: 18 მარტი — გრიგორიანული კალენდრის 77-ე დღე (ნაკიან წლებში – 78-ე დღე). წლის ბოლომდე დარჩენილია 288 დღე. დღის მოვლენები 1438 : ალბერტ II გერმანიის მეფე გახდა. 1850 : დაარსდა ფირმა ამერიკან ექსპრესი. 1871 : პარიზში დაიწყო აჯანყება. შეიქმნა პარიზის კომუნა. 1913 : საბერძნეთის მეფე გეორგიოს I მოკლულ იქნა ქ. სალონიკში . 1921 : პოლონეთმა და სსრკ-მა დადეს ზავი. დასრულდა პოლონეთ-საბჭოთა კავშირის ომი. 1922 : ინდოეთში დააპატიმრეს მოჰანდას განდი. 1925 : სსრ კავშირში მიღებულ იქნა კანონი სავალდებულო სამხედრო სამსახურის შესახებ. 1940 : ჰიტლერი და მუსოლინი ბრენერის უღელტეხილთან შეხვდნენ. 1965 : რუსი კოსმონავტი ალექსეი ლეონოვი პირველი გავიდა ღია კოსმოსში. 1990 : აღმოსავლეთი გერმანია პირველ თავისუფალ არჩევნებს ატარებს 1932 წლის შემდეგ. 2011 : ლიბიის საპროტესტო აქციები: გაეროს უშიშროების საბჭომ მიიღო გადაწყვეტილება ჩრდილოაფრიკული სახელმწიფოს საჰაერო სივრცეში ფრენის აკრძალვისა და მოსახლეობის დასაცავად „ყველა საჭირო ღონისძიების“ ჩატარების თაობაზე. 2012 : გერმანიის ფედერალურმა კრებამ ქვეყნის პრეზიდენტად იოახიმ გაუკი აირჩია. ამ დღეს დაბადებულნი 1496 : მარია ტიუდორი — საფრანგეთის დედოფალი (1514–1515) 1555 : ფრანსუა დე ვალუა — საფრანგეთის მეფე ანრი II -ის და ეკატერინე მედიჩის შვილი 1609 : ფრედერიკ III — დანიისა და ნორვეგიის მეფე (1648–1670) 1660 : ჯორჯ I — დიდი ბრიტანეთის და ირლანდიის მეფე (1714–1727) 1782 : ჯონ კელჰუნი — აშშ-ის პოლიტიკოსი 1830 : დანიელ ჭონქაძე — ქართველი მწერალი 1837 : გროვერ კლივლენდი — ამერიკის შეერთებული შტატების პრეზიდენტი (1885-–1889) და (1893–1897) 1842 : სტეფან მალარმე — ფრანგი პოეტი 1844 : ნიკოლოზ რიმსკი-კორსაკოვი — რუსი კომპოზიტორი 1864 : თოროს თორამანიანი — სომეხი არქიტექტორი და არქეოლოგი 1869 : ნევილ ჩემბერლენი — დიდი ბრიტანეთის პრემიერ-მინისტრი (1937–1940) 1871 : რეჯინალდ ოლდუორთ დეილი — კანადელ-ამერიკელი გეოლოგი და პეტროგრაფი 1872 : ილია ზურაბიშვილი — ქართველი მწერალი 1886 : კურტ კოფკა — გერმანელ-ამერიკელი ფსიქოლოგი. 1896 : ლადო გუდიაშვილი — ქართველი ფერმწერი 1901 : ჯუზეპე სანტაგოსტინო — იტალიელი ფეხბურთელი 1904 : სრეჩკო კოსოველი — სლოვენი პოეტი 1905 : დავით ლორთქიფანიძე — ქართველი მეცნიერი 1907 : იაკობ ჯუღაშვილი — ქართველი სამხედრო მოღვაწე 1913 : ვერნერ მელდერსი — გერმანელი სამხედრო მოღვაწე 1914 : დავით იმნაიშვილი — ქართველი ენათმეცნიერი 1919 : ელიზაბეთ ენსკომი — ბრიტანელი ფილოსოფოსი. 1928 : ფიდელ რამოსი — ფილიპინების პრეზიდენტი (1992–1998) 1929 : შოთა ნიშნიანიძე — ქართველი პოეტი. 1932 : ჯონ აპდაიკი — ამერიკელი მწერალი 1936 : ფრედერიკ დე კლერკი — სამხრეთ აფრიკის რესპუბლიკის პრეზიდენტი (1989–1994) 1937 : სოსო ჩხაიძე — ქართველი კინორეჟისორი 1938 : შაში კაპური — ინდოელი მსახიობი. 1941 : თამაზ ბათიაშვილი — ქართველი მევიოლინე და პედაგოგი 1949 : ალექს ჰიგინსი — ჩრდილოეთირლანდიელი პროფესიონალი სნუკერისტი. 1952 : სალომე ზურაბიშვილი — საფრანგეთის და საქართველოს პოლიტიკური მოღვაწე 1952 : როლანდ გილიგაშვილი — საქართველოს იუსტიციის მინისტრი (2001–2003) 1959 : ლიუკ ბესონი — ფრანგი კინორეჟისორი 1960 : მარიამ წიკლაური — ქართველი პოეტი 1965 : ლევან წულაძე — ქართველი რეჟისორი, 1968 : თემურ ქეცბაია — ქართველი ფეხბურთელი და მწვრთნელი 1970 : კუინ ლატიფა — ამერიკელი მომღერალი 1973 : ლევან კოღუაშვილი — ქართველი კინორეჟისორი და სცენარისტი. 1976 : ჯოვანა ანტონელი — ბრაზილიელი მსახიობი 1977 : ვილი სანიოლი — ფრანგი ვეტერანი ფეხბურთელი 1979 : ადამ ლევინი — ამერიკელი მომღერალი 1980 : ნატალია პოკლონსკაია — რუსი სახელმწიფო მოღვაწე 1981 : ტომ შტარკე — გერმანელი ყოფილი ფეხბურთელი 1983 : მიშა ანდღულაძე — ქართველი მსახიობი 1984 : სიმონე პადოინი — იტალიელი ფეხბურთელი 1986 : ჯაბა კანკავა — ქართველი ფეხბურთელი 1986 : ლიუკე ლი — შვედი მომღერალი 1987 : მაურო სარატე — არგენტინელი ფეხბურთელი 1991 : ავთანდილ ჭრიკიშვილი — ქართველი ძიუდოისტი 1996 : ჯემალ ტაბიძე — ქართველი ფეხბურთელი ამ დღეს გარდაცვლილნი 235 : ალექსანდრე სევერუსი — რომის იმპერატორი 222 —235 წლებში 1584 : ივანე IV (რუსეთი) — პირველი რუსი მეფე 1745 : უოლპოლი, რობერტ — ბრიტანეთის სახელმწიფო მოღვაწე 1871 : მორგანი, ოგასტეს — შოტლანდიელი მათემატიკოსი და ლოგიკოსი 1913 : გეორგიოს I — საბერძნეთის მეფე 1929 : ჰამზა, ჰაქიმ-ზადე ნიაზი — უზბეკი მწერალი, დრამატურგი, საზოგადო მოღვაწე 1964 : ვინერი, ნორბერტ — ამერიკელი მათემატიკოსი 1980 : ფრომი, ერიხ — გერმანელი ფსიქოლოგი და სოციოლოგი 1983 : უმბერტო II — იტალიის ბოლო მეფე დღესასწაულები მართლმადიდებელი ეკლესია აღნიშნავს შემდეგი წმინდანების ხსენების დღეს: კონონ ისავრიელი წმინდა ონისიმე წმინდა კონონი მარკოზ მმარხველი ისიხი მმარხველი წმინდა ევლოგი წმინდა ევლაპი აგრეთვე: არუბა : დროშის დღე იხილეთ აგრეთვე სხვა თვეები 0318


შარონი სიმონე და ტარია ფლორზე წინ? ოკკკ დდ


საქართველო – აქტიურობისკენ და მიმზიდველობისკენ... _ sporti.ge


ბლოგები 29 იან, 2021 ავარიული საბინაო ფონდის გამოწვევები თბილისის ისტორიულ ნაწილში ბლოგები 22 იან, 2021 რუსეთ-საქართველოს ომზე სტრასბურგის სასამართლოს გადაწყვეტილების მნიშვნელობის შესახებ სასამართლო სისტემის რეფორმის კონცეფცია საზოგადოებრივი ორგანიზაციები გმობენ პარლამენტის მიერ ეთნიკური უმცირესობების დიასპორად განხილვის გადაწყვეტილებას ურბანულ გადაწყვეტილებებში მოქალაქეთა ჩართულობის პრაქტიკა: გამოწვევები და შესაძლებლობები ღია საზოგადოების ფონდი მხარს უჭერს ორგანიზაციებს, საინიციატივო ჯგუფებს და აქტიურ მოქალაქეებს, რომლებიც იზიარებენ ღია საზოგადოების პრინციპებს და აქვთ მკაფიო ხედვა, თუ რა გზით არის შესაძლებელი ცვლილებების განხორციელება.


ბავშვთა დაცვის საერთაშორისო დღე, 1 ივნისი, თბილისში არაერთი ღონისძიებით აღინიშნა: ჩატარდა კონცერტები, გაიმართა საქველმოქმედო აქცია ბავშვებისათვის, ”მზიურმა” უკვე ტრადიციულ ფესტივალს - ”მე ვხედავ მზეს” - უმასპინძლა... ჩვენ კი ამ დღეს იმ ბავშვების პრობლემით გამოვეხმაურეთ, რომლებიც წლების განმავლობაში ქუჩაში ცხოვრობენ, მუშაობენ და რომელთაც ხშირად ”ქუჩის ბავშვებად” მოიხსენიებენ. რადიო თავისუფლება გლდანში არსებულ ბავშვთა კრიზისულ ცენტრს ეწვია, სადაც სწორედ უსახლკარო, მზრუნველობას მოკლებულ ბავშვებს ერთწლიან მომსახურებას უწევენ. სადაც დამიღამდებოდა, იქ მითენდებოდა... სულ მეშინოდა. გოგოსთვის უფრო ძნელია, ბიჭი მაინც კაცია და... აქედან რამდენჯერმე გავიქეცი და მერე ისევ დავბრუნდი... თბილისი, ქერჩის ქუჩა, # 4. ამ ადგილას ცოტა ხნის წინ თავშესაფრის ტიპის ბავშვთა და მოზრდილთა სოციალური ადაპტაციის ცენტრი იყო. 2011 წლის იანვრიდან შენობა ბენეფიციარ ბავშვებთან ერთად სახელმწიფო ზრუნვის სააგენტოს გადაეცა და თბილისის ბავშვთა კრიზისული ცენტრი შეიქმნა, რომელიც 40 ბავშვზეა გათვლილი და მათ ერთწლიან სერვისს სთავაზობს. დღეს იქ 34 მიუსაფარი ბავშვი ცხოვრობს - მათი ნაწილი საპატრულო პოლიციის მიერ ქუჩიდანაა მიყვანილი, ნაწილიც სიღარიბის ზღვარს მიღმა მყოფი ოჯახებიდან გამოსული ბავშვები არიან. ჯერ ზუსტად არავინ იცის, სად წავლენ ისინი ერთი წლის შემდეგ, მანამდე კი მათი სახლი ქალაქგარეთ, დიდი რკინის ჭიშკრის მიღმა მდგარი შენობაა, სადაც ცხოვრობენ, იზრდებიან, სწავლობენ და საკუთარ ამბებს მოგვითხრობენ. მარი, 15 წლის: “სადაც დამიღამდებოდა, იქ მითენდებოდა... სულ მეშინოდა. გოგოსთვის უფრო ძნელია, ბიჭი მაინც კაცია და... აქედან რამდენჯერმე გავიქეცი და მერე ისევ დავბრუნდი. ხან ხატებს ვყიდდი, ხან რას... ახლა უკეთესად ვარ - ხატვა ვისწავლე, სამკაულების გაკეთება, მალე კერვასაც ვისწავლი.” დედა ციხეში მყავს. ვმათხოვრობდი და ფულს ასე ვშოულობდი. ძნელი იყო, მაგრამ... ჩემი ძმა რომ მოკვდა, მისთვის საფლავის ქვა უნდა გვეყიდა... ლერი, 14 წლის: ”უკვე ერთი თვეა, რაც აქ ვარ. სახლიდან გამოვიპარე, ბორჯომიდან. მატარებელს გამოვყევი.. დედიკომ და მე ვიჩხუბეთ რაღაცაზე და... ახლა არა მიშავს, ცოტას ვსწავლობ, მაგრამ უფრო მეზარება.” ნონა, 11 წლის: ”დედა ციხეში მყავს. ვმათხოვრობდი და ფულს ასე ვშოულობდი. ძნელი იყო, მაგრამ... ჩემი ძმა რომ მოკვდა, მისთვის საფლავის ქვა უნდა გვეყიდა. სხვანაირად ფულს ვერ ვაგროვებდი. აქ ცოტა ხნის წინ მოვედი, მაგრამ ჯერ ისევ ვჩხუბობ ხოლმე ბავშვებთან...“ ცენტრის დირექტორი მაია მგელიაშვილი ამბობს, რომ ცენტრი ქუჩაში მცხოვრებ, უსახლკარო და ქუჩაში მუშაობის გამოცდილების მქონე 6-დან 16 წლამდე ბავშვებს ემსახურება. თუმცა ბავშვების კონტინგენტი ადგილების შეზღუდული რაოდენობის გამო მუდმივად შეიცვლება. ”საკმარისია ერთი წელი ამ ბავშვების ცხოვრების წესის შესაცვლელად?” - ვეკითხებით მაია მგელიაშვილს, რაზეც ის გვიპასუხებს: ”ძალიან რთულია, რადგან ფულის შოვნა მათთვის უკვე ხელმისაწვდომია და ამაზე უარის თქმა, თუნდაც თავშესაფრის, განათლების სანაცვლოდ, ძალიან უჭირთ და ხშირია ჩვენგან გაქცევის შემთხვევებიც.” თუ ბავშვთა სახლები დაიშლება, უკვე დაგეგმილია მცირე საოჯახო სახლების ჩამოყალიბება. ასეთი 32 რვაბავშვიანი სახლი გაკეთდება ახლო მომავალში... ბავშვების ნაწილი ახლომდებარე სკოლაში დადის. ვინც წერა-კითხვა არ იცის და უფროსი ასაკისაა, დაწყებითი განათლების მიღებაში აღმზრდელები ეხმარებიან. რამდენიმე შემოქმედებითი წრეც აქვთ - არტთერაპიის, სპორტული, ვოკალური. ასწავლიან ქცევის წესებსაც. თუმცა მთავარი კითხვა მაინც ისაა, რა იქნება ერთი წლის შემდეგ, როგორია სახელმწიფოს გეგმა, რაც მათ უკან, ქუჩაში დაბრუნებას გადაარჩენს, განსაკუთრებით იმ ფონზე, როცა ბავშვთა სახლების დეინსტიტუციონალიზაციის პროცესი დაწყებულია. ”თუ ბავშვთა სახლები დაიშლება, უკვე დაგეგმილია მცირე საოჯახო სახლების ჩამოყალიბება. ასეთი 32 რვაბავშვიანი სახლი გაკეთდება ახლო მომავალში”, - ამბობს მაია მგელიაშვილი. ქუჩაში მცხოვრები და მომუშავე ბავშვების ზუსტი სტატისტიკა არ არსებობს, ბოლო, 2007 წელს ჩატარებული კვლევის მიხედვით, მთელ საქართველოში ასეთი 1 500 ბავშვი დათვალეს, თუმცა როგორც ”World Vision - საქართველოს” ბავშვთა პროგრამების მენეჯერი ნუცი ოდიშარია გვეუბნება, ბავშვები მუდმივად იცვლებიან - შესაბამისად, რიცხვიც იზრდება და დღეს, სავარაუდოდ, მათი რიცხვი 2 000-მდე იქნება. ”რა არის მათი ქუჩაში გასვლის მიზეზი და შემდეგ - დარჩენის მოტივაცია?” - ვკითხეთ ნუცი ოდიშარიას. ეს ზრუნვა იწყება მათი განათლებით, მათთვის საცხოვრებელი სახლის მონახვით, დასაქმებით და, რაც მთავარია, ისინი საზოგადოებამ უნდა მიიღოს... ”მათ სახლში ძალიან უჭირთ. ბევრ მათგანს დედა ან მეურვე უშვებს გარეთ ფულის საშოვნელად, სამათხოვროდ; ზოგს მშობელი ჰყავს ლოგინად ჩავარდნილი, ზოგს ნათესავები აიძულებენ... ზოგს, უბრალოდ, იმიტომ, რომ კარგი მეურვე არ ჰყავს, გამოდის ქუჩაში, ხვდება სხვა ბავშვებს და ისინი ითრევენ, ასე ვთქვათ, ქუჩის ცხოვრებაში და ამას ემატება კიდევ ის თავისუფლება, - მათ შორის, ფინანსურიც, - რასაც მათ ქუჩა აძლევს. სწორედ ეს ეკონომიკური დამოუკიდებლობის გრძნობაა, რასაც ისინი ვეღარ თმობენ”, - ამბობს ნუცი ოდიშარია და დასძენს, რომ კომპლექსური პროგრამის გარეშე - ერთჯერადი დახმარებით - ამ ბავშვების პრობლემები არ მოგვარდება: ”ეს ზრუნვა იწყება მათი განათლებით, მათთვის საცხოვრებელი სახლის მონახვით, დასაქმებით და, რაც მთავარია, ისინი საზოგადოებამ უნდა მიიღოს.” “ევრიჩაილდ - საქართველოს” დირექტორი ანდრო დადიანი განმარტავს, რომ ე.წ. „ქუჩის ბავშვების“ პრობლემის მოგვარების თვალსაზრისით მიღწეული წარმატების დონე მთელ მსოფლიოში საკმაოდ დაბალია. თუმცა ეს მაჩვენებელი სახელმწიფოს კიდევ უფრო მეტ ვალდებულებას აკისრებს ებრძოლოს ამ პრობლემას: ”არსებობს პასუხისმგებელი ორგანოები, როგორიცა არის ქუჩის შემთხვევაში პოლიცია, მაგალითად, ან სოციალური მუშაკი, ან ნებისმიერი გამვლელი, რომელმაც უნდა შეატყობინოს ამის შესახებ სოციალურ სამსახურებს, რომ მათ, თავის მხრივ, მოახდინონ რეაგირება, შეისწავლონ ამ ბავშვების პრობლემები, მიზეზი, თუ რატომ აღმოჩნდა ის ქუჩაში და შემდეგ, ამ მიზეზებიდან გამომდინარე, დაეხმარონ მათ. თუ ოჯახს უჭირს, გააძლიერონ ეს ოჯახი, თუ ძალადობის მსხვერპლია ბავშვი, მოაშორონ მოძალადეს.” ბავშვთა უფლებადამცველი ორგანიზაციები აცხადებენ, რომ ცნობილია მხოლოდ სახელმწიფოს პოზიცია, რომ ქუჩაში ბავშვები არ უნდა იყვნენ, და ჩანს მზაობაც ამ პრობლემის მოგვარებისა, მაგრამ ჯერჯერობით ვერავინ ლაპარაკობს სახელმწიფო სტრატეგიაზე, პრობლემის მოგვარების კონკრეტულ გეგმაზე. ქუჩაში მცხოვრები და მომუშავე ბავშვების პრობლემა სახალხო დამცველის გასული წლის ანგარიშშიც მოხვდა, თუმცა, როგორც ომბუდსმენის აპარატის ბავშვთა და ქალის უფლებების ცენტრის უფროსი ანა არგანაშვილი ამბობს, მიუხედავად ამისა, დღემდე არაფერი შეცვლილა: ”ის მოტივი, რაც ხშირად მოგვისმენია, რომ საკმარისი რესურსი არ არის, არაა მისაღები, რადგან ბავშვთა უფლებებს ვეხებით და როგორ შეიძლება, რომ ბავშვთა უფლებებზე რესურსების ნაკლებობის გამო ვთქვათ, რომ რომელიმე ბავშვი შიმშილით უნდა მოკვდეს. ამას ვერ ვიტყვით. ყველაფერი, ალბათ, მაინც იქიდან გამომდინარეობს, რომ პრობლემის მოგვარების ხედვა არ არსებობს და ხედვა რომ არსებობდეს, პრობლემა უნდა იყოს აღიარებული და სახელმწიფოს კი ამ ბავშვების ზუსტი სტატისტიკაც კი არ გააჩნია.” პრობლემაა ისიც, რომ ყველანაირი სოციალური მომსახურება სიღარიბის ზღვარს ქვემოთ მყოფი ოჯახის სტატუსზეა მიბმული. უსახლკარო ოჯახს, რომელსაც არა აქვს შესაბამისი დოკუმენტაცია, არ გააჩნია საცხოვრებელი მისამართი, მას სოციალურად დაუცველთა ბაზაში მოხვედრის არანაირი შანსი არა აქვს. უფლებადამცველები ამბობენ, რომ თუ პრობლემის მოგვარებაზე ზრუნვა არ გააქტიურდა, ათ წელიწადში გამოუსწორებელ შედეგებს მივიღებთ.მაია მგელიაშვილი კი სახელმწიფო ზრუნვის სააგენტოს სახელით გვარწმუნებს, რომ სამთავრობო სტრუქტურები, არასამთავრობო და საერთაშორისო ორგანიზაციებთან ერთად, ამ პრობლემის გადასაჭრელად სახელმწიფო პოლიტიკის შემუშავებას ცდილობენ და შედეგსაც მალე ვიხილავთ. ბავშვთა უფლებები სამხრეთ კავკასიაში რისკის ქვეშ მყოფი და ქუჩის ბავშვების საზოგადოებასთან ინტეგრირების პრობლემები განსაკუთრებული რისკის ქვეშ მყოფი ბავშვების მდგომარეობა თბილისში ბავშვთა უფლებების დარღვევის საფრთხე საქართველოში


შანდორ პეტეფი - „ჩემი საფლავი“ (გარდაცვალების დღისადმი) რეკლამა Presa.ge-ზე: 599 877 901 სპეციალური ფასები: 599 877 908 სარეკლამო ადგილი - 24468 x 100 სარეკლამო ადგილი - 82252 x 100 მთავარი | სიახლეები | ბიზნეს პრესა | English | არჩევნები | პოლიტიკა | საზოგადოება | გმირები | კრიმინალი | დიასპორა | მედიცინა | სამხედრო | სპორტი | ხელოვნება | ლიტერატურა | ყვითელი | | ავტომარიაჟი | ბლოგები | ასტროლოგია | გურმანი | სარეკლამო ბანერების ფასები სარეკლამო ადგილი - 88200 x 240 "რეაქცია" დაიხურა-ტელეკომპანია "იმედის" განცხადება ლევან გვაზავა და შემთხვევითი გასროლით მოკლული რევაზ კალომლეწავი(უკომენტარო ფოტო) მხოლოდ საქართველოში - ყიდიან საზამთროს პრადოს ჯიპით... ოქროყანაში მომხდარ ფაქტთან დაკავშირებით პროკურატურა განცხადებას ავრცელებს ყველა სიახლე თბილისი18°-29° ქუთაისი18°-28° ბათუმი23°-26° შანდორ პეტეფი - „ჩემი საფლავი“ (გარდაცვალების დღისადმი) 09:00 30.07.2012[გია მამალაძე] 1849 წლის 31 ივლისს ტრანსილვანიაში ევროპის ჟანდარმის - რუსეთის იმპერიის ულმობელი ფელდმარშლის, პასკევიჩის არმიის კაზაკების წინააღმდეგ თავისუფლებისათვის ბრძოლაში დაიღუპა უნგრეთის ეროვნული გმირი, დიდი პოეტი შანდორ პეტეფი (Sándor Petőfi). მაშინ გმირი პოეტი მხოლოდ 26 წლისა იყო... დიდი პოეტი დაიბადა 1823 წლის 1 იანვარს. ბავშვობა პატარა შანდორს უზრუნველი ჰქონდა, მამა, მშრომელი კაცი იყო. 12 წლისას უნგრულის გარდა სცოდნია ლათინური, გერმანული, ფრანგული და სლოვაკური. ჯერ კიდევ ჭაბუკი იყო მომავალი პოეტი, ოჯახის საქმე ცუდად რომ წაუვიდათ. მამამისი, იშტვან პეტროვიჩი გაკოტრდა, მერე კი მათი სახლი ადიდებულმა დუნაიმ წაიღო. ოჯახი 1838 წლიდან სიღატაკეში ცხოვრობდა, ამიტომ მომავალმა პოეტმა სწავლას თავი დაანება. ძალიან უყვარდა თეატრი, სახლიდან გაიპარა და უნგრეთის „ეროვნულ თეატრში“ მოეწყო. მამამ ძალით დაატოვებინა იქაურობა. 1839 წელს ჯარისკაცი გახდა, ჯანმრთლობის გაუარესების გამო 1841 წელს არმიიდან გამოუშვეს. იყო მოხეტიალე დასის მსახიობიც... ლუკმაპურის ძიებაში მთელი უნგრეთი შემოიარა. შანდორ პეტეფის პირველი ლექსი 1842 წელს გამოქვეყნდა. გამომცემლები მის ნიჭს ვერ ამჩნევდნენ. ცნობილი მწერლისა და საზოგადო მოღვაწის, მიხაი ვერეშმარტის დახმარებით მოახრხა პირველი წიგნის გამოცემა. წიგნმა წარმატება და სახელი მოუტანა. მუშაობა დაიწყო მოდების ჟურნალში. იყო რედაქტორის თანაშემწე, კორექტორი, დამკაბადონებელი... მცირე ანაზღაურება ჰქონდა, ლექსებისათვისაც ძალიან მცირე ჰონორარს იღებდა, მაგრამ მაინც ბედნიერი იყო, რადგან თავის საყვარელ საქმეს აკეთებდა. მარტო 1844 წელს 135 ლექსი და ორი პოემა დაწერა, 21 წლის მგოსანმა... 1844-1849 წლები უნგრული პოეზიისათვის უმნიშვნელოვანესია, იმ დროს შეიქმნა ბრწყინვალე პოეზია შანდორ პეტეფისა. მან უარი თქვა იმ დროს გაბატონებულ „მაღალ სტილზე“ და ხალხური მეტყველებით გაამდიდრა უნგრული პოეზია. წერდა სამშობლოზე, უბრალო ხალხზე, ჯარისკაცებზე, უმღეროდა თავისუფლებას... უნგრეთის დიდი პატრიოტი 1847 წელს სათავეში ჩაუდგა „ახალგაზრდა უნგრეთის“ ორგანიზაციას. მან შექმნა ახალგაზრდა მწერალთა ჯგუფი „ათეულის საზოგადოება“, რომელიც ლიტერატურის დემოკრატიზაციისათვის იბრძოდა. მონაწილეობდა ბურჟუაზიულ-დემოკრატიული რევოლუციის „12 პუნქტის“ შემუშავებაში. იყო ბუდასა და პეშტის 1848 წლის 15 მარტის აჯანყების ერთ-ერთი ხელმძღვანელი, საერთოდ, 1848-1849 წლების რევოლუციური და ეროვნულ-გამათავისუფლებელი მოძრაობის ერთ-ერთი ლიდერი. იბრძოდა უნგრეთის დემოკრატიული, დამოუკიდებელი რესპუბლიკის დაარსებისათვის. მისი ლექსები აღაფრთოვანებდა ხალხს როგორც ვთქვით, 1849 წლის 29 ივლისს გენერალ პასკევიჩის კაზაკურ ურდოსთან შეტაკებაში დაიღუპა შანდორ პეტეფი. მისი გარდაცვალების დღის აღსანიშნავად მკითხველს ვთავაზობთ რამდენიმე ლექსს, რომლებიც თარგმნილია გრიგოლ აბაშიძის მიერ. მათ შორის ლექსს „ ჩემი საფლავი“, სადაც პოეტი წერს, რომ ჯავრი, რომელიც გულს უჩხვლეტდა ეკლით, ცივ ქვად რომ იქცეს, პირამიდებზე მაღალი ძეგლი დაიდგმებოდაო. დღეს უნგრეთის თავისუფლებას პირამიდებზე მაღალი ძეგლი უდგას, რომელიც ცად ატორცნილი ჰკვეთს სივრცეს - ესაა დიდი უნგრელი ხალხის ამაყი სახელმწიფო და დიდებული კულტურა, რომელსაც ოქროს ასოებით აწერია შანდორ პეტეფის დიდი სახელი და მისი ბრწყინვალე ლექსები, რომლებიც დღესაც აღაფრთოვანებს თავისუფლებისათვის მებრძოლ ხალხებს, მათ შორის, ჩვენც, ქართველებს! არა მარტო უნგრელმა ხალხმა, მთელმა კულტრულმა და შეგნებულმა მსოფლიომ დიდი ძეგლი დაუდგა დიდი შანდორ პეტეფს დიდი სიყვარულის სახით. მისი ლექსები უამრავ ენაზეა ამეტყველებული. უნგრეთში, შანდორ პეტეფის მშობლიურ ქალაქ კიშკოროშშიკი მდებარე სახლ–მუზეუმის ეზოში ძეგლი დაუდგეს ყველას, ვინც თარგმნა დიდი პოეტის ლექსები. იქ ე. წ. პოეტების გალერეაში დგას ჩვენი დიდი პოეტის, გრიგოლა აბაშიძის ძეგლიც. გრიგოლ აბაშიძემ ბრწყინვალედ თარგმნა უნგრეთის ეროვნული გმირის ლექსები ქართულად. ჩემი საფლავი (თარგმნა გრიგოლ აბაშიძემ) როცა მოვკვდები ჩემს საფლავს ალბათ,ვერც კი შენიშნავს უცხო მნახველი.ძვლივს დაინახავს პატარა დაფას,ზედ წაწერილი ჩემი სახელით. მაგრამ ეს ჯავრი ცივ ქვად რომ იქცეს, ჯავრი რომელიც გულს მიჩხვლეტს ეკლით. ცად ატყორცნილი გაჰკვეთდა სივრცეს, პირამიდებზე მაღალი ძეგლი.. აი, ჩემი სამშობლო, ეს ალფელდის ტრამალი,სადაც ჩემი ოცნება აფრენილა ფრთამალი.სადაც მიწას ატყვია ჩემი ნატერფალებიბავშვობის მოგონებას აქ ვერ დავემალები.ისევ მღერის, შორს მღერის ჩემი კარგი გადია:„ფრინდი, ფრინდი, მარია, ხვალ თუ კარგი დარია“. მე აქედან წავედი, ბალღი ვიყავ პატარა,ახლა კაცი ვბრუნდები, ბედმა სად არ მატარა!ოცი წელი გავიდა სიხარულის, ნაღველის,ოც წელს არა ვყოფილვარ ამ მიდამოს მნახველი.ოცი წელი რა არი, ერთი წამის დარია!„ფრინდი, ფრინდი, მარია, ხვალ თუ კარგი დარია“. სად ხართ ჩემი ტოლები, ჩემი სოფლის ბიჭები,ჩემთან შესაგებებლად, რად არ გამოიჭრებით!აღარ გვითამაშია, რაც დაგშორდით მას აქით,მოდით, ისევ ვიცელქოთ, დავივიწყოთ ასაკი.ოცდახუთი წლისა ვარ, მაგრამ არ მიხარია...„ფრინდი, ფრინდი, მარია, ხვალ თუ კარგი დარია“. როგორც ტოტზე ტოტიდან დაფრინავენ ჩიტები,ფრენენ ჩემი ფიქრებიც, რომელს გავეკიდები?!როგორც მინდვრის ყვავილებს თავს ეხვევა ფუტკარი,მოგონება მეხვევა სხვისი და საკუთარი.რომელ ერთზე შევჩერდე, თითქოს მთელი ჯარია!„ფრინდი, ფრინდი, მარია, ხვალ თუ კარგი დარია“. აი, პაწაწინა ვარ, მინდორში ვართ ყველანი,ტირიფის ჯოხს მოვახტი, გავაქროლე მერანი,მიჰქრის ცხენი, არა აქვს, არც ფაფარი, არც ძუა,წყლის დალევა მოუნდა გახურებულ აჩუას,გავაქანე წყაროსკენ, წყალი ბლომად დალია.„ფრინდი, ფრინდი, მარია, ხვალ თუ კარგი დარია“. მწუხრზე ზარის დარეკვა მესმის ძიძის ძახილად,მომყავს ცხენი დაღლილი, ცხენოსანიც დაღლილა.ძიძა მუხლზე დამისვამს, ლექსი იცის რამდენი!ძილისპირულს დამმღერის ჩემი კარგი გამდელი.ვუსმენ, მაგრამ არც ვუსმენ, ნახევრად სიზმარია:„ფრინდი, ფრინდი, მარია, ხვალ თუ კარგი დარია“. ჩემი სიმღერები ხშირად ოცნება მიმაფრენს ცაში,და მე არ ვიცი რას ვფიქრობ მაშინ. სამშობლოს თავზე დაფრინავს ფიქრი,სამყაროს თავზე ჩიტივით მივქრი.სიმღერა ამ დროს, რომ ვმღერი წყნარად,ნაზია მთვარის სხივების დარად. ოცნებას ფუჭს და უსაგნო ფიქრებს,მომავლისათვის ზრუნვა სჯობს იქნებ,მაგრამ მომავალს ღმერთს ანდობს ყველა,მივანდოთ, იყოს სიმღერა შველა.სიმღერა სავსე იის სურნელით,ჩიტივით ლაღი და უზრუნველი. როდესაც ლამაზ გოგონას ვხვდები,მეცხრე ცაზე ვარ, მესხმება ფრთები.მის ცისფერ თვალებს ჩავყურებ ხარბად,ასე ვარსკვლავი ტბას ჩასცქერს, ალბათ,სიმღერა ამ დროს რომ იბადება,სულში იშლება ტრფობის ვარდებად. ვუყვარვარ სატრფოს? მაშ მოდი, ლხინო,თუ არ ვუყვარვარ, დარდით ვსვათ ღვინო,როცა ვსვამ ღვინოს, როცა ვარ მთვრალი,რატომღაც მაშინ ჭრელდება თვალი,სიმღერაც, როცა მთვრალი ვიმღერი,ვით ცისარტყელა არის შვიდფერი. ხელთა გვაქვს ჭიქა, ღვინით ვხურდებით!სამშობლოს ხელს კი არის ხუნდები,ბროლის ჭიქების წკრიალს ორწილიჩხრიალი ფარავს რკინის ბორკილის.და ვმღერი ამ დროს სავსე ნაღველითსამშობლოს სევდის გამომსახველი. მაგრამ რად ითმენს ბორკილებს ერი.აღსდგეს, მტარვალებს ადინოს მტვერი,თუ იმედი აქვს მძინარეს ბანგით,რომ ბორკილს შესჭამს ოდესმე ჟანგი?!ამ დროს ვერ ვუცქერ ჩემს ხალხს გულგრილად,სიმღერას ვაქცევ ჭექა-ქუხილად. 1. "ეს წაიკითხეთ ყველამ, ვისაც ბანკების კრედიტები გაქვთ"2. ქართველი თავად-აზნაურების გვარები - იქნებ თქვენი გვარიც იპოვოთ?3. პოლიციამ შეიძლება ხალხის მასიური აყვანა დაიწყოს - რა ცვლილება შევიდა სისხლის სამართლის კოდექსში4. "კურიერი" განცხადებას ავრცელებს5. რა იწვევს ქალებში "ბედის ჩაკეტვას" და რატომ უნდა დადოთ საწოლის ქვეშ ხახვი6. პატარა ანდრიას უმძიმესი ისტორია - ბავშვის ცხედარი გერმანიაში ნაპოვნია7. თათა ვარდანაშვილი დუმილს არღვევს – რა აკავშირებს მას ბიძინა ივანიშვილთან?8. მეცნიერებმა ბავშვის გაჩენისთვის იდეალური ასაკი გამოთვალეს9. ყურადღება, ამ თარიღს მთელი მსოფლიო ელოდება, რასაც ჩაიფიქრებთ, აგისრულდებათ. ეს მოვლენა 272 წელიწადში ერთხელ მეორდება10. ინტერვიუ კესარია აბრამიძის დასთან – რა სახის ექსპერიმენტისთვის იყენებდა დას ტრანსსექსუალი


AC/DC ქართული ჯგუფი ახალი ალბომი ალბომი ქართული ჯგუფები კინო მეტალიკა ფილ რადი ოზი ოსბორნი მსახიობი Pink Floyd ჰოლივუდი AC DC Slipknot Scratch The Floor 10 ფაქტი სიმღერაზე


,,სტუდენტებმა არ იციან 9 აპრილი" | Studinfo.ge - სტუდენტური ამბები ,,სტუდენტებმა არ იციან 9 აპრილი” ქართველი ლექტორი, თენგიზ ფხალაძე ფეისბუქში სტატუსს ავრცელებს, სადაც ის აღნიშნავს რომ სტუდენტებმა არ იციან რა მოხდა 9 აპრილს. ფხალაძე შეგნებულად არ აცხადებს თუ რომელ უნივერსიტეტის სტუდენტებს ეხებათ ეს ფაქტი, თუმცა დეტალურად აღწერს საკუთარ აღშფოთებას მომხდართან დაკავშირებით: ,,”ფრენდებისათვის” ცნობილია, რომ რამდენიმე უნივერსიტეტში ვკითხულობ. ასევე ხშირად მიწვევენ საჯარო ლექციებზეც. ამას ხაზგასმით იმიტომ ვამბობ, რომ არ მინდა იმ კონკრეტული სასწავლო დაწესებულების დასახელება, სადაც ეს შემთხვევა მოხდა. მით უფრო არ მინდა მსმენელთა, ანუ სტუდენტთა გამჟღავნება. გახსოვთ, ორიოდ დღის წინ, ყველამ (მომხრემაც და მოწინააღმდეგემაც) ვიზეიმეთ/აღვნიშნეთ ზვიად გამსახურდიას 80 წლის იუბილე. რამდენიმე დღეში 9 აპრილის 30 წლისთავიც მოდის... ჰოდა სულ ახლახანს, ერთ-ერთ ლექციაზე, საბჭოთა სისტემაზე საუბრისას, სიტყვამ მოიტანა და მეც ვახსენე 9 აპრილი. ამ თემას აუდიტორია სრულიად უემოციოდ შეხვდა. 9 აპრილი, ხომ იცით? – ვიკითხე გაკვირვებულმა. აღმოჩნდა, რომ არ იციან! ზოგიერთს გაგონილი აქვს მხოლოდ! ასევე ზოგს გაუგია, რომ არსებობდნენ გამსახურდია, კოსტავა და.... და სხვა ვერ გაიხსენეს!!! – ზვიად გამსახურდიას რამე თუ წაგიკითხავთ?-ვიკითხე მოკრძალებით. – კოსტავასი? – რის გამო დაიწყო გამოსვლები? – აფხაზეთში იყო რაღაც – ამბობს ერთი (ღმერთო, კიდევ კარგი რაღაც გაუგიათ). – მგონი რაღაც კრება ჩატარდა.... რაღაც დოკუმენტი, არა მიმართვა გავრცელდა.... გამოყოფა უნდოდათ.... ასე ნაწილ-ნაწილ, ფრაგმეტ-ფრაგმენტ ვცდილობთ რაღაცის ფაზელივთ აწყობას. მაგრამ რაც არ იცი, რა უნდა ააწყო, ან გაიხსენო! ახლაც მიჭირს გადმოგცეთ, რაც იმ წამს განვიცადე. რაის ნატო და რის ევროკავშირი?! საკუთარი ისტორია არ ვიცით! თანაც არა ბაბუაჩემის ბაბუის დროინდელი, არამედ თანამედროვე, სულ ახლახანს მომხდარი! არ ვიცით როგორ და რის ფასად აღვიდგინეთ სახელმწიფოებრიობა. რომ ცივი ომი ჩვენთვის “ცივი” არ ყოფილა და რომ ბევრმა, მათ შორის ამ ლექციაზე მყოფი სტუდენტების ტოლებმა საკუთარი სიცოცხლე გაიღეს ამისათვის! დიახ, არ ვიცით! ხოლო ვინც ვიცით, თავის დროზე ალბათ არ ჩავთვალეთ საჭიროდ სათანადოდ გვესწავლებინა ეს ისტორია მათთვის, ვინც უკვე ასე ნანატრ და ძნელადმისაღწევ დამოუკიდებელ საქართველოში დაიბადა! ახლა არ მითხრათ, ყველა ხომ ასე არ არისო! რა თქმა უნდა, არა! მაგრამ ეს ის საკითხი არაა რაოდენობით რომ იზომებოდეს! არის რაღაც, რაც ყველამ უნდა იცოდეს და არის იდეალები, რომელთა დავიწყებაც არ შეიძლება! ეს ღირსების საკითხია, რომელიც ჩვენივე თავის მიმართ დამოკიდებულებას განსაზღვრავს და შესაბამისად განსაზღვრავს ჩვენს აწმყოსაც და მომავალსაც! ამიტომაა, რომ ადვილად ვიჯერებთ ათასგვარ მითს და დეზინფორმაციას, რომელსაც მტერი და მოშურნე უხვად გვაბერტყავს “ცოდნისაგან შემსუბუქებულ” თავებზე. ჰოდა საწრაფოდ რამე თუ არ ვიღონეთ, ეს “Tabula rasa”-ს აუცილებლად შეივსება ჩვენთვის ძალაინ არსასურველი და საშიში შინაარსით!”, – აღნიშნა ფხალაძემ. 2019 წლის სიტყვა ოქსფორდის ლექსიკონის მიხედვით 0


text: ალაბამა () — შტატი აშშ-ში, მდებარეობს სამხრეთ-აღმოსავლეთის ცენტრალურ რეგიონში. სახელი ეწოდა ალიბამას ინდიელთა ტომის მიხედვით. 1702 წლიდან ფრანგული ლუიზიანის ნაწილი იყო, 1763 წელს გადაეცა ბრიტანეთს. 1817-დან აშშ-ს ტერიტორიაა, 1819-დან - შტატი; 1861-1868 წლებში კონფედერაციის წევრი იყო. 1868 — კვლავ აშშ-ს შემადგენლობაში. ფართობი — 131 ათასი. მოსახლეობა — 4,903 ათასი (თეთრი 68,5 %, აფროამერიკელი 26,2 %, ლათინოამერიკელი 3.9 %, აზიელი 1.1%, ინდიელი 0,6 %). ქალაქის მოსახლეობა - 60 %. ქალაქები — მონტგომერი (დედაქალაქი), 196 ათასი, ბირმინგემი, 258 ათასი, მობილი, 203 ათასი. ქალაქები ლიტერატურა Atkins, Leah Rawls, Wayne Flynt, William Warren Rogers, and David Ward. Alabama: The History of a Deep South State (1994) Flynt, Wayne. Alabama in the Twentieth Century (2004) Owen Thomas M. History of Alabama and Dictionary of Alabama Biography 4 vols. 1921. Jackson, Harvey H. Inside Alabama: A Personal History of My State (2004) Mohl, Raymond A. "Latinization in the Heart of Dixie: Hispanics in Late-twentieth-century Alabama" Alabama Review 2002 55(4): 243–274. ISSN 0002-4341 რესურსები ინტერნეტში Alabama State Guide, from the Library of Congress Alabama Association of Regional Councils Energy Data & Statistics for Alabama- From the U.S. Department of Energy TourAlabama.org სქოლიო აშშ-ის შტატები